
Prafacmė. 


„Bažnyčia yra motina, kuri kiekvieną krikščionį gimdo ir 
išlaiko per Dievo žodį. Tikroji bažnyčia yra ten, kur Kristus 
aiškiausiai Kristų apsako“ (Liuteris). Dievo žodžio apsakymu 
pats regimosios ir neregimosios bažnyčios santykis yra kuo 
tampriausias. Kur Dievo žodis veikia, ten yra tikroji bažnyčia. 
Tad rašyti ir kalbėti apie bažnyčią dar nereiškia kurti ir ug- 
dyti bažnyčią. Tai daro Pats Dievas per savo žodį. Tačiau 
kalbėdami ir rašydami apie bažnyčią 'galime sekti Dievo žo- 
džio veikimo linkme. Tuo pačiu galima stengtis sužadinti dau- 
giau meilės regimajai bažnyčiai. 

Šios temos darbas — „regimoji ir neregimoji bažnyčia“ — 
yra V. D. U. Evangelikų Teologijos Fakulteto priimtas kaipo 
habilitacijos darbas. Šio darbo spausdinimo proga norėčiau 
paminėti bažnyčios ir tėvynės mylėtoją klaipėdietį M. Daugalį, 
kurs, pats būdamas ligos prislėgtas, kiek išgalėdamas savo mal- 
domis ir aukomis remia bažnytinį darbą. Jo lėšomis leidžiama 
ir ši knygutė. 

Bet kad bažnyčios Viešpats leidžia ir silpnus žmones 
dirbti savo bažnyčiai ir kad Dievas per žmogaus žodį taria savo 
žodį ir stato savo bažnyčią, tai yra Jo malonė, ne žmogaus 
nuopelnas. 

Autorius. 


Regimoji ir neregimoji bažnyčia. 


I. SISTEMATINIAI IšVEDŽIOJIMAI APIE BAŽNYČIĄ 
N. TESTAMENTE, 


Pasaulyje šalia tos vienos negali būti kitos bažnyčios, 
jeigu bažnyčią suprasime N. Testamento — ecclesia — prasme!). 
Ecclesia N. Test. aiškiausiai išreiškia, kad tokį susirinkimą ir 
išrinkimą vykdo Pats Dievas Jėzuje Kristuje. Ecclesia savo žo- 
dine prasme reiškia pašauktoji, pavadintoji. Tuo pačiu stipriai 
pabrėžiama išskyrimo, išrinkimo žymė; tai ir žodžiai škAektol 
(išrinktieji) ėkoyi) (išrinkimas) ir klijoc (pašaukimas, Liuterio 
spec. terminas Berut ir Ruf) paaiškina. Nes ne žmonės 
patys susirenka į tikinčiųjų susirinkimą, bet patys yra surenkami 
į Kristaus surinkimą. „Ne jūs mane išsirinkote, bet Aš jus išsi- 
rinkau ir paskyriau...“ (Jono 15, 16), ir „Jis išsirinko iš jų dvy- 
lika“ (Lk. 6, 13), ir „„Pašaukė pas save tuos, kurių Jis Pats 
norėjo“ (Mk. 3, 13) aiškiai rodo, kad Jėzus Kristus, būdamas 
žemėje, regimai savo ecclesią, savo surinkimą pašaukė sau tar- 
nauti. Tuo pačiu pašauktieji buvo pašaukiami iš paprastos 
minios, iš paprasto būrio, kad priklausytų savo galvos. Dabar 
jie vadinami šventais, nes atskirti nuo pasaulio profaniškumo ir 
skirti bei pašvęsti Dievui. 

Jėzaus Kristaus kadaise pradėtas darbas dabar tęsiamas 
šv. Dvasios veikimu tolyn. Tad Liuteris tokį šv. Dvasios darbą 
ir gali apibūdinti šiais žodžiais: Šv. Dvasia mane per Evangeliją 
vadino, savo dovanomis apšvietė... lygiai kaip Ji visą krikš- 
čioniją žemėje pavadina, surenka, apšviečia ir pašvenčia. Nes 
aš iš savo paties pajėgumo negaliu tikėti Jėzų, esantį mano 
Viešpačiu, o pripažinti, jog Jėzus Kristus yra mano Viešpats, 
reiškia tikėti, reiškia klausyti Jo kvietimo bei šaukimo. 

Kada Petras išpažino Kristų, esantį Dievo sūnų, tada jį 
Kristus pašaukė (ėkkokėuo iššaukė) į savo surinkimą. Petras 
buvo pirmasis, kuris išpažino Kristų, tad jis ir buvo pirmuoju 
pašauktas į Kristaus ecclesią, į tą surinkimą, į kurį Pats: Kristus 

savo pašauktuosius“) surinko. Tat ecclesia yra Kristaus surin- 
kimas, ne pačių žmonių įvykdytas susirinkimas. Kristus, tiesa, 
norėjo visus į savo surinkimą surinkti, bet ne visi tam pakluso 
(M+. 23, 37). Kadangi pats žmogus turi apsispręsti klausyti šio 
šaukimo, tai jau tas ir rodo, jog ir Kristaus surinkime esama 
ne angelų ir dvasių, bet „kūno ir kraujo" žmonių. Kad Jėzus 
Kristus yra Dievo sūnus, tiesa, Petrui neapreiškė „kūnas ir 
kraujas“, bet vis dėlto ir Petras išpažino burna; girdimais žo- 
džiais pareiškė savo tikėjimą. Visa tai ir rodo, jog N. Test. 
bažnyčia, arba Kristaus surinkimas, stojos: visur ten, kur 
Kristus pašaukė žmones, o šie Jo klausė. 

Galime džiaugtis. Kristus tapo kūnu. Jis vaikščiojo regi- 
mai ant žemės. Kristus gydė ne tik sielas, bet ir kūnus. Savo 
apaštalų Kristus nekvietė balsu iš dangaus, bet Pats iuos 
pašaukė kūno ausims girdimu žodžiu. Kristus kalbėjo ne ati- 
trauktomis sąvokomis, bet dažniausiai kasdienio gyvenimo kon- 
krečiais vaizdais. Stovėdamas tarp uolų Cėzarėjoje, pasakė 
Petrui: „Tu esi uola, ir ant šitos uolos aš pastatydinsiu savo 
surinkimą“. Tat ar iš tikro šiais žodžiais suteikta Petrui kokia 
ypatinga pirmenybė? Tokius žodžius pasakė Kristus. Nėra 
abejonės. Bet vis dėlto ir šiandien dar nesibaigia ginčai dėl Mt. 
16, 18 ir 19 skirtingo aiškinimo, nes šiais skirneliais remiamas 
ir Romos vyskupo, kaipo betarpinio Petro pasekėjo, primatas. 
Šiuo klausimu dar ir šiandien dažnai susiduria katalikų ir evan- 
gelikų teologai. Ypač šis klausimas buvo tapęs aktualiu, kada, 
išaiškinus siriečio Efremo komentaro tekstą prie Taciano „Dia- 
teserano“, nerasta, kur Petras būtų pavadintas uola?). Tačiau 
jau šiandien teologų daugumas dėl šios vietos aramietiško, net 
ir „rabiniško“ karakterio nebdrįsta tvirtinti, kad ši vieta 
būsianti tik vėlesnių laikų „įterpimas“. Bet Mt. 16 perskyrimo 
logika neleidžia mums traukyti logiškųjų jo saitų; kitaip elgtu- 
mėmės su tekstu jau sauvališkai, ad kokia gr pirmenybė 
suteikta apaštalui Petrui? Dėl ko katalikas K. Adamas gali 
pasikartodamas tvirtinti; „Kur Petras, ten Kristus“ ir „Nelei- 
džiame Petro, nes nenorime paleisti Kristaus?“. O dėl ko pro- 
testuodamas K. Heimas gali tvirtinti, jog kataliko ir protestanto 
keliai skiriasi dėl skirtingo Kristaus supratimo, nes skiriasi ir 
dėl to, kad katalikų bažnyčioje taip iškeliamas žmogus Petras? 

Evangelikai ligi šiol beveik sutartinai aiškino, kad ne ant 
Petro asmens, bet ant Petro tikėjimo Kristus kurdinęs savo 
surinkimą. Tuo pačiu pasireiškiąs „protestantiškasis rūpestin- 
gumas“ verčia klausti, ar statant Petrą bažnyčios uolos vieton 
nenusidedama Kristui, vieninteliam mūsų visų tarpininkui? 
Taigi lyg ir abejojama, ar Kristus iš tikro taip regimai ir apčiuo- 
piamai, tam tikroje vietoje ir iš tam tikrų žmonių norėjo steigti 
savo surinkimą. Kristaus atėjimas kūne jau rodo, kad Jis 


*) žodiškai: iššauktuosius, 


norėjo būti ir paprastų žmonių suprastas, kad Jis norėjo būti 
„žemei artimas“. Juk įstatydamas savo kūno ir kraujo Sakra- 
mentą, tam ėmė ne dangišką, bet žemišką medžiagą. Kristaus 
veikime matyti didelis realizmas (daiktingumas), aiški Sen. 
Test. hebrajų šaknis. 

Steigdamas savo surinkimą, Kristus žvejį Petrą stato pir- 
mon vieton. Apaštalai buvo pirmieji pašaukti į Kristaus surin- 
kimą, bet pačiu pirmuoju buvo pašauktas Petras. Paimkime, 
kad ir tą patį katalikų mėgiamą „bažnyčios statybos“ pavyzdį. 
Tegu bus pirmieji apaštalai pirmieji akmens pamate ant kertinio 
akmens Kristaus (Efez. 2,20), tai juk ant padėtųjų pamato 
akmenų kartos arba pirmojo akmens (Petro) nebededama kitų 
pamato akmenų, lygiai kaip tik vieną kartą iš viso per amžius 
Lebuvo dvylika apaštalų. Šis „vieną kartą“ pabrėžia, jog iš viso 
per amžius tebuvo vienas apaštalas Petras. Lygiai Petro asme- 
nyje suvokiame, kad bažnyčia tam tikru laiku ir tam tikroje 
vietoje virto regimu ir istoriniu faktu. Visa tai reiškia ne tik 
bažnyčios vieningumą, bet ir jos „vienkartiškumą“. Bažnyčios 
pamatas dėtas tik vieną kartą, bet visiems laikams. 

Tad pirmas Romos vyskupas, patapęs pcpiežiumi, juk jokiu 
būdu negalėjo beužimti apaštalo Petro vietos. Nes tuo tarpu 
bažnyčios pavaizduojamos statybos pamatai jau buvo smarkiai 
praplitę. Tad kalbamas Petro pasekėjas begalėjo tik kartu 
su kitais „akmenimis“ būti statomas į savą statybos tvarkos 
eilę. Savo vietos apaštalas Petras niekumet negali pakeisti, 
nei perduoti, kaip tik vieną karlą iš viso tėra buvę apaštalų. 
Po apaštalų sekė jau jų mokiniai. Tad Petro pasekėją laikyti 
bažnyčios pamatu neleidžia statybos logika. Šiuo atveju čia 
kalbama apie „dvasinę statybą“, kurioje neįmanomas bet koks 
perdavinėjimas; o tai lygiai taip, kaip vienas žmogus negali 
antram perduoti savo tikėjimo (K. Heimas). 

Be to, Kristus kaipo kertinis akmuo ir savo surinkimo 
galva taip pat niekam savo vietos neužleido. Bet vis dėlto ir 
Petras daug reiškė pirmojo surinkimo vieningumui. Tiesa, ne 
Petras, tariamasis Kristaus vietininkas žemėje, pašaukė Povilą 
iv kitus dirbti Kristaus surinkime, bet Pats Kristus. Vėl juk 
svarbiausia ne tai, kad Petras būtų buvęs Romoje ir iš šios 
vietos būtų rodęs regimąjį bažnyčios vieningumą. Dėl to galėtų 
ir Jeruzalės vyskupas reikšti pretenzijų. Ar ne svarbiau tai, kad 
pirmasis surinkimas pats stengėsi tokį vieningumą išlaikyti. Nes 
kaip tik pats Petras buvo Povilo Antiokijoje išbartas, kad savo 
elgesiu ardė naujai besiplėtojantį vieningumą buvusių žydų ir 
pagonių tarpe (Gal. 2). Juk negali būti abejonės, kad surinkimo 
vieningumui daugiau reiškė vienas ir tas pats Viešpats, vienas 
tikėjimas ir šv. Dvasia, negu apaštalas Petras. 

Bet taip pat negalima sakyti, kad pirmojo surinkimo vie- 
ningumui apaštalas Petras būtų nieko nereiškęs. Juk apaštalui 
Petrui tam tikra pirmenybė pripažinta ne tik Kristaus, bet ir 

kitų apaštalų ir vietos surinkimų. Juk pirmojo surinkimo vie- 
ningumas pasireiškė ne lik tikėjime, bet ir tikrenybėje. O tai 
lygiai taip regimai, kaip ir Kristus regimai vaikščiojo ant žemės. 
Bažnyčia N. Test. stengėsi regimąjį vieningumą išlaikyti dar ir 
tuo, kad ji nesiskyrė nuo „Dievo surinkimo“ Jeruzalėje, kur 
Kristaus surinkimas pirmiausia buvo regimas. Apskritai, galime 
sakyti, jog kaip Dievui pamėgo cezario Augusto laikais ir žydų 
tautoje siųsti savo sūnų, kaip regimai Kristus tapo nukryžiuotas 
ant Golgotos kalno, taip regimai susidarė ir vieningas pirmasis 
surinkimas Jeruzalėje. Jeruzalės surinkimas buvo tiek vienin- 
gas, jog apie jį buvo galima pasakyti: „Buvo vienos širdies 1: 
vienos sielos“ (Act. 4,32). Nuostabų bažnyčios vieningumą N. 
Test. matome ir ten, kad šalia apkrikštytųjų žydų tilpo ir 
apkrikštyti pagonys. Ir dėl tokių, rodos, žmogaus protui nenu- 
galimų kliūčių bažnyčia N. Test. neišskilo, bet liko vieninga 
apaštaluose. 

Kaip iš vienos pusės pirmojo surinkimo regimąjį vienin- 
gumą stiprino apaštalų autoritetas, taip iš kitos pusės vėl jį 
stiprino įvairios dvasios dovanos. Viešpats pirmąjį surinkimą 
stiprino ir augino per šv. Dvasią ir regimai jį tvarkė per apaštalų 
urėdą. Pirmojo surinkimo gyvenimas tikrai panašus į kūno 
apsireiškimus. Savo gyvybę jis apturi neregimu būdu, o pačius 
apsitvarkymo reikalus atlieka patys sąnariai. Surinkimui tvar- 
kyti pirmoj eilėj buvo apaštalų urėdas; tada buvo įvesta ir kiti 
urėdai bei tarnybos surinkimui tvarkyti ir ugdyti (Act. 6). 
kuriuos vėliau praminė vyskupais. Pastarieji vėliau turėjo žiū- 
rėti mokslo vieningumo ir apsaugoti surinkimą nuo klaidatikių. 
Tokia bažnyčios santvarka iš tikro žymiai padėjo stiprėti ir 
išsirutuoliuoti būsimosioms katalikų bažnyčios formoms. Kata- 
likiškuose ir ganytojiškuose laiškuose mes pastebime viso to 
jau besikuriančią pradžią. 

Bet toks bažnyčios tvarkymasis N. Test. jau rodo, kad ii 
tvarkėsi regimai. Bet jos gilesnis gyvenimas, pati jos „siela“, 
liko paslėpta Kristuje. Tad dažnai daug kas nupeikia išviršinės 
bažnyčios santvarką ir reikalauja grįžti prie pirmųjų pirmojo 
surinkimo formų. Panašiai kalba ir bažnyčios teisės žinovas 
Sohmas, kad esą krikščionių bažnyčioje visokiais urėdais ir 
tarnybomis greit buvusios nustelbtos dvasios dovanos. Tačiau 
pirmame laiške korintiečiams aiškiai matome, kad be nustaty- 
tos tvarkos net dvasios dovanos gali ardyti surinkimo vienybę. 
Svarbiausia, žinoma, tai, kad bažnyčioje virš visų urėdų stovėtų 
Kristaus karaliaus urėdas. 

Be tam tikrų nuostatų negalėjo apsieiti nė pirmasis surin- 
kimas (ž. Act. 15). Šiuose nuostatuose nesiskubinkime rasti 
pirmojo N. Test. bažnyčios nutolimo nuo jos pradinės tvarkos. 
Juk ir pats Kristus neneigė surinkime tam tikros tvarkos. Pav., 
po du pasiuntiniu buvo pasiųsti į kaimus ir miestus liudyti prisi- 

artinusics dangaus karalystės. Vienas mokytinių tvarkė „kasą“ 
ir pan. Tad galime sakyti, jog lygiai taip, kaip žodis tapo kūnu, 
lygiai ir Kristus taip regimai pašaukė savo apaštalus. Lygiai 
taip, kaip Jis regimai mokino žmones, Jis liepė ir savo moky- 
tiniams mokyti žmones. Be apaštalų ir Jeruzalės neįmanoma 
pirmasis surinkimas, kokį mums vaizduoja Apaštalų Darbo 
Knyga. Lygiai kaip buvo vienas Kristus, regimas tikėjimo ir 
paprastomis akimis, taip bažnyčia N. Test. arba Kristaus su- 
rinkimas yra vienas ir yra kartu regimas ir neregimas. 

Tik dabar kiek labiau tepalietėme N. Test. bažnyčios 
regimąją pusę, ypač kiek ji reiškėsi apaštalo Petro asmenyje, 
visuose apaštaluose ir Jeruzalės surinkime. Tekalbėjome vien 
apie jos „veidą“, dar nelietėz: jos gilesnio gyvenimo, jos „sielos“. 
Tad tuo pačiu dar nepalietėme visos N. Test. aprašytosios baž- 
nyčios. Kiek apaštalo Petro asmenyje labiau atstovaujama N. 
Test. bažnyčios regimoji pusė, tiek apaštalo Povilo laiškuose 
daugiau paliesta jos neregimoji pusė. 

Apaštalas Povilas bažnyčią vadina Kristaus kūnu. Ka- 
dangi Pats Kristus gyvena surinkime, kaip savo kūne, tad Jo 
surinkimas negali būti vien tik paprastas žmonių susirinkimas. 
Kristus Pats yra savo surinkime, o surinkimas yra Kristuje. 
Kaip augalas stovi saulės veikimo srityje, taip ir surinkimas 
Kristuje3). Nes ecclesia, Kristaus surinkimas, yra Kristaus kū- 
nas (I Kor. 12,12 ir 13; Efez. 1,23; 4,12 ir 16). Kristus yra 
savo surinkimo galva (Kol. 2,19; Efez. 1,22). Kristaus surin- 
kimas semia visą savo gyvybę iš Kristaus. Kristus yra tas 
surinkimo gaivintojas, jo gyvybės šaltinis. N. Test. bažnyčia, 
arba Kristaus surinkimas, nėra organizacija, bet organizmas. 
Būdamas organizmas, Kristaus surinkimas yra gyvas tikėjimu į 
Kristų. Pats Kristus suteikia jam gyvybę. Šitas Kristaus gyvy- 
bės gaivalingumas suteikia jam jėgų net pragaro galybėms 
atsistengti. Dabar bus aišku, jog kaip vienas tėra Kristus, iaip 
vienas tėra ir Kristaus surinkimas. Bet kadangi Kristus gyvena 
savo kūne, tai tarp Kristaus ir Jo surinkimo yra didžiausias 
vieningumas. 

Surinkime, savo kūne, gyvena gyvasis mistinis Kristus. Jis 
su savo kūnu yra susijungęs mistinėje vienybėje. Kristaus ir 
bažnyčios vieningumas savo esmėje yra mums didelė paslaptis 
(Efez. 5,32). Tik tikėjimu ir sakramentais stengiamasi šią vie- 
nybę aiškinti. Mes visi esame per vieną dvasią į vieną kūną 
sujungti krikštu (I Kor. 12, 13). Krikštu visi esame vienas, t. y., 
visi esame vieningi Kristuje (Gal. 3,27 ir 28); net dingę yra 
tautų ir luomų skirtumai, nes visi yra viename Kristuje sujungti. 
Tad pirmasis surinkimas ir buvo vadinamas Kristaus, arba 
surinkimas Kristuje. Todėl ir Povilas taip griežtai priešinosi 
tiems, kurie norėjo jo vardu vadintis. Bet krikšto ir Kristaus 
kūno Sakramentas patį Kristaus surinkimą taip sujungia, jog 
N. Test. bažnyčią ir supranta pačią įaugant į Kristaus kūną, 

iki Kristus Pats savimi viską užpildys (Efez. 4,12 ir 13). Tam 
tikslui skiriami apaštalų urėdai ir įvairios dvasios dovanos, 
būtent — Kristaus kūnui statyti. 

Ypač kolosiečių ir efeziečių laiškuose daug kalbama apie 
bažnyčios amžinumą, visuotinumą ir vieningumą, nes juose baž- 
nyčia suprasta ir pavaizduota labiau dvasine ir idealine prasme. 
Bažnyčia yra Kristaus kūnas. Kristus — šio pasaulio centras 
(Efez. 1,22); bažnyčia — ta pasaulio dalis, iš kurios Kristus 
kaipo galva vykdo pasaulio atstatymą“). Bet ir tokia idealine 
prasme suprasta bažnyčia mūsų tegul neklaidins: „Kristaus 
kūną“ sudaro ne kas kitas, kaip žmonės, turį kūną ir kraują. Tik 
žmogui Kristaus surinkime teikiamas negirdėtas išaukštinimas: 
net mūsų kūnas turi būti Šv. Dvasios šventovė (I Kor. 6, 19). Be 
to, į Kristaus surinkimą pašaukti ne angelai ir neregimos dva- 
sios, bet nuodėmingi žmonės. Tik būdami Kristaus kūno ben- 
drijoje, Jo surinkime, jie vadinami šventais (Pil. 1,1; I Kor. 1, 2), 
t. y., Dievui pašvęstais ir išrinktais. 

Tad ir Kristaus surinkimas neturi didesnio grožio kaip ir Jo 
„nukryžiuotoji galva“. Kaip Pats Kristus nuo savęs atstūmė 
šio pasaulio garbę ir galybę (Mt. 4), taip ir bažnyčia N. Test. 
suprasta esanti Viešpaties tarnaitė, kuri turi tik tą pažadėjimą, 
kad ji būsianti Viešpaties nuotaka. Tad bažnyčia, anot Liuterio, 
yra tas ligoninės skyrius, kurs pas save įsileidžia gydytoją, kai 
tuo tarpu šis pasaulis, kitas ligoninės skyrius, pas save neįsi- 
leidžia gelbančio gydytojo, todėl ir pasilieka nykti ir gesti. 

Bet kaip nepasislepia ant kalno miestas, taip nepaslėptas 
ir Kristaus surinkimas šiame pasaulyje. Jeigu tik Kristaus su- 
rinkime apsireiškia vieninga meilė, tai pasauliui neliks paslėpti 
jo gyvybės reiškiniai (Jono 13, 35). Kaip kūne nematome pačios 
paslaptingosios gyvybės, bet tik jos apsireiškimus, taip ir Kristus 
savo dvasia veikia surinkime. Mes nematome pačios bažnyčios 
sielos, tik pastebime Kristaus dvasios veikimo vaisius Jo kūne. 
Bet negali būti jokios abejonės, kad įvairios dvasios dovanos 
pirmame surinkime nebūtų plaukusios iš neregimojo, tačiau savo 
surinkimo veikiančio Kristaus. Todėl N. Test. bažnyčia tvar- 
kėsi ne tiek įstatymu, kiek meile, kuri ir išlaikė surinkimo 
regimąjį vieningumą. 

Bet mums vis norėtųsi kuo daugiau pamatyti pačios baž- 
nyčios „sielos“. Norėtųs, kad kuo aiškiau savo kūne pasireikštų 
pati galva. Tad katalikas bažnyčios pasireiškimuose nori matyti 
ne ką kita, kaip gyvojo Kristaus veikimus (K. Adam.). Todėl 
jis ir pačią bažnyčią laiko pačia Dievo karalysteš). Taip tad ir 
10 Kristaus paveikslas bažnyčioje yra labiau triumfuojančio 
karaliaus, ne „Dievo tarno“ paveikslas. Tad, žinoma, tinkamai 
suprastas N. Test. rodomasis Kristaus paveikslas ' mums jau 
daug padėtų ir tinkamiau pačią N. Test. bažnyčią suprasti. 

Kristus, tiesa, atėjo „tarno paveikslu“, viešai nerodinėjo 
savo Dievybės. Tik tikintieji išpažino kūnu tapusį Kristų. Kiti 

tematė tik Jo istorinį asmenį. Tačiau nepamirškime, jog Kristus 
kėlėsi ir iš numirusiųjų. Regimai žengė į dangų. Tai rodo, kad 
Jam duota visa valdžia danguje ir žemėje. Tad kiek liuterionys 
labiau pamiršo pabrėžti Kristaus karališkąją valdžią, tiek šią 
spragą labiau užpildė reformatų kristologija. Šiaip apskritai 
tenka pasakyti, jog pats bažnyčios ir jos regimosios pusės su- 
pratimas, be abejo, didžiausia dalimi, kyla iš paties Kristaus 
supratimo, 

Kaip evangelikui Kristaus mistinis apsigyvenimas bažny- 
čioje kaipo savo kūne reiškia ne ką kita, kaip Povilo garsiąją 
iormulę „Kristus mumyse'“), taip jo galvojimas apskritai labiau 
nukreiptas į bažnyčios vidujinio gyvenimo pusę. Todėl evange- 
likas vos pastebimas N. Test. aprašytosios bažnyčios žymes, 
pav., meilę ir tikėjimą, palaikys tikrosios bažnyčios žymėmis. 
Katalikas bažnyčios katalikiškumui ir tikrumui įrodyti jau. 
būtinai priskaitys daug daugiau regimų žymių. Katalikų bažny- 
čioje pasireiškęs religijos sudaiktinimas, iš tikro, nori smarkiau 
pabrėžti, kad Dievas tapo kūnu. Kataliko supratimu, bažnyčia 
nėra regima atskirame žmoguje, bet tik vieningoje bendrijoje. 
Kristaus kūno regimojo vieningumo sanglaudą katalikas mato. 
popiežiuje, todėl ir neabejoja, kad popiežius yra ne tik pirmas 
akmuo bažnyčios pamate, bet ir uola, ant kurios stovi Romos 
bažnyčios pastatas?). Todėl katalikas nė kiek neabejoja, kad ten, 
kur yra Petras, yra ir bažnyčia, o kur bažnyčia, ten yra ir Kris- 
tus. Evangelikas šiuo atveju taip pasakytų: kur tikėjimas, ten yra 
Kristus, o kur tikėjimas ir Kristus, ten yra bažnyčia, nes „Glau- 
be und Christus geh6ren zuhaui“ (Liuteris). Aiškiai matyti, kaip 
evangelikui bažnyčia daugiau paslėpta neregimajame pasaulyje. 

Kad pats bažnyčios supratimas kyla iš tam tikro Kristaus 
supratimo, aiškėja dar ir iš to, jog patį bažnyčios supratimą 
aiškinti gana padeda bažnyčios steigimo laiko nustatymas. Tad 
yra gana svarbu išaiškinti tas laikas, kada N. Test. bažnyčia bu- 
vo steigiama. Skaityti bažnyčios pradžią jau nuo Mt. 16 arba tik 
nuo Apaštalų d. 2 perskyrimo nėra jau taip visiškai bereikšmis 
dalykas. Pirmoji data labiau liečia bažnyčios regimąją pusę,+o 
antroji jau labiau jos neregimąją pusę. Tačiau N. Test. bažnyčios 
pradžią tenka mums jau Evangelijoje ieškoti, būtent, nuo Petro 
išpažinimo datos (Mt. 16, 18; Mk. 8, 27—30; Lk. 9, 20). Po Pet- 
ro išpažinimo Cezarėjoje netrukus Kristus pradėjo apsakinėti 
savo kentėjimus ir mirtį. Tad pats bažnyčios steigimo laikotar- 
pis yra jau neatskiriamai sujungtas su Kristaus kentėjimo ir mir- 
ties laikotarpiu. Tik Izraėliui dėl savo netikėjimo atsitraukus 
nuo Mesijo, pastarasis išsirenka tuos, kurie tiki Jį esantį Kristų 
Mesiją. Tat apsakęs pastariesiems savo kentėjimus, jis palieka 
ir tą pažadą, kad Jo surinkimo nė pragaro galybės neįveiks. Tai- 
gi, surinkimo vienybės pagrindas yra Kristaus kryžius ir mirtis?). 
Tad N. Test..bažnyčios steigimo laikotarpis yra Kristaus ken- 
tėjimo ir šv. Dvasics išliejimc laikotarpis. 

Tat kalbant apie N. Test. bažnyčią reikia vis žiūrėti tam 
tikrų ženklų. Iš vienos pusės N. Test. bažnyčia arba ir pati Kris- 
taus bažnyčia stovi kryžiaus šėšėlyje. Jos grožis lieka kryžiumi 
uždengtas. Bet toji bažnyčia stovi ir Sekminių šviesoje. Kaip 
silpni apaštalai drąsiai stoja skelbti Nukryžiuotąjį, taip ir baž- 
nyčia, nors dar ir stovėtų kryžiaus prieblandoje ir tarnaitės rū- 
buose, Sekminėms jau susilaukė pirmojo Viešpaties pažadėjimų 
išpildymo, o tai jau rodo, kad ji yra ir liks Viešpaties „nuota- 
ka“. Golgotoje aiškiai matomas kryžius rodo, kad bažnyčia nieko 
neturi iš savęs pačios. Kad ji ką nors turi, priklauso nuo to, ką 
„Kristus už mus“ darė. Sekminės vėl rodo, kad daug kas jai yra 
dovanota. Sekminės rodo, kad „Kristus mumyse“ nori gyventi. — 

Dabar aiškėja, dėl ko taip skiriasi kataliko ir evangeliko 
bažnyčios supratimai. Katalikas pirmoj eilėj bažnyčioje mato 
besireiškiantį prisikėlusį Viešpatį, kurio karališkoji valdžia 
jau dabar regimai reiškiasi Jo mistiniame kūne — bažnyčioje. 
Todėl katalikas ir taip kovoja dėl regimosios bažnyčios valdžios, 
kuri paeinanti iš Paties Kristaus, nes per bažnyčią jau dabar 
Kristus norįs įgyvendyti savo karalystę. Paaukštintasis karalius 
Kristus šioje regimoje bažnyčioje jau visiškai sukuria savo amži- 
nąją karalystę (žr. Augustino De civ. dei 20, 9). Bažnyčios san- 
tvarkos formos su popiežiumi priešaky jau dabar katalikui regi- 
mai rodo būsimosios amžinosios Dievo karalystės formas. 

Evangelikas savo bažnyčią mato stovinčią kryžiaus šėšė- 
lyje. Evangelikas, tiesa, pažįsta ir prisikėlusį Kristų, bet jis ir 
žino, kad visa tai darė „Kristus už mus“. Jis mažai tepasitiki 
žmogaus jėgomis bažnyčios statymo reikalu. Jis geriau norėtų, 
kad Kristus Pats savo sužieduotinę puoštų. Visas vargas tas, kad 
jo noras nėra pakankamai nuoširdus. Šiaip evangelikas tik pir- 
mam surinkimui telinkęs pripažinti Kristaus mistinio kiino pasi- 
reiškimus, bet tik jau ne šiai regimajai dabartinei bažnyčiai. 
Jis idealistas tiki ir laukia geresnės bažnyčios santvarkos, o 
kaipo protestantas jis reiškia protesto, kad ši bažnyčia nebe- 
prilygsta N. Test. aprašytajai bažnyčiai. Todėl evangelikuose i: 
tiek daug religinių sąjūdžių ir skilimų, kadangi ši regimoji baž- 
nyčia, jų supratimu, vis neatitinkanti N. Test. bažnyčios ide- 
alo. Dėl to evangelikas dažnai yra vengęs regimosios bažnyčios, 
o pro!estuodamas yra skelbęs, kad tikroji bažnyčia esanti nere: 
gima ir tik vienam Dievui težinoma. Taip besielgdamas, evan- 
gelikas dažnai užmiršta, kad „dar nepasirodė, kokie mes bū- 
sime“. 

II. BAŽNYČIOS VEIDAS PIRMAME JOS PLĖTOJIMOSI IR 
TVARKYMOSI LAIKOTARPYJE, 


Kas žmonių akyse buvo garbingas, iš pradžių kaip tik 
nesidėjo prie surinkimo. Juk ir apaštalai buvo buvę tik pa- 
prasto amato žmonės. Kas viešai išdrįstų išpažinti Kristų, tokį 
„mokytieji“ grasino išmesti iš surinkimo (Jono 9,22). Kad Dievas 
išsirenka ir išaukština, kas pasaulyje nupeikta, tai Povilas dėl 
to neišrado ką kita, kaip garbinti Dievo stebuklingąją malonę. 
Kas pasekė Kristų, dvasioje sekė Nukryžiuotojo pėdomis. Tad ir 
pirmasis surinkimas, prisipažindamas prie ,„Nukryžiuotosios Gal- 
vos“, negalėjo dabintis šio pasaulio „blizgučiais“. Juk apašta- 
lo Povilo didžiausias sielojimasis buvo tas, kad tik surinkime 
neliktų apgėdintas Kristaus kryžius. Už tat tokį narį, kurs di- 
delės gėdos darė Korinto surinkimui, pats apaštalas įsakė iš- 
skirti iš surinkimo. Buvo draudžiama net sveikintis su klaidati- 
kiu (2. Jono 1.). Visa tai buvo daroma tam, kad ir regimai su- 
rinkime būtų galima išlaikyti drausmę ir vieningumą. Tad klysta 
visi tie, kurie tvirtina, kad pirmasis surinkimas tvarkęsis vien tik 
dvasios dovanų pagalba, be jokių išorinės tvarkos nuostatų. 

Nors Povilas gerai žinojo, kad tikinčiuosius Dievas nepa- 
lieka be dvasios dovanų, vis dėlto jis nepaliko savo surinkimų 
negraudenęs. Čia tik atsiminkim, kad apaštalo laiškuose po in- 
dikatyvo dažniausia seką ir imperatyvas').. Tiesa, surinkimo 
tikrasis grožis lieka paslėptas Kristuje, bet vis dėlto ir pats su- 
rinkimas turi žiūrėti, kad niekas regimai jo vardo nebiaurotų. 
Todėl N. Test. randame neišpainiojamą dialektiką. Pav.: kas 
apibiaurina savo kūną, tą apleidžia jame gyvenanti Šv. Dvasia, 
Tokia dialektika ir toks dvilypumas reiškėsi ir pirmame surin- 
kime. Tikinčiųjų tarpe vis maišėsi ir netikintieji. Tarp kviečių 
buvo ir raugių. Šis kviečių ir raugių susimaišymas yra toks didis, 
jog šeimininkas tarnams negali leisti rauti raugių, kad tuo pačiu 
nežūtų ir dalis kviečių. Bet vis dėlto ir Kristus pripažįsta surin- 
kimui teisę vadinti pagonimi tokį, kurs neklauso surinkimo (Mt. 
18,17). Bet pačiam surinkimui augant kartu sunkėjo visų jo na- 
rių patikrinimas. Tad jeigu jau net į Jeruzalės surinkimą įsi- 
šliejo veidmainių ir melagių (Ananijas ir Sapyra), tai kiek dar 
sunkiau turėjo būti patikrinti kitus smarkiai plintančius surin- 
kimus. Be to, nei patys apaštalai neskyrė išrinktųjų nuo neiš- 
rinktųjų. Iš pat pradžių surinkime šalia „šventųjų“ buvo ir nuo- 
dėmingų. Šalia Petro buvo ir Judas. Kaip kiti apaštalai anksčiau 
regimai neišpažino Judo, taip ir pirmame surinkime iš anksto 
nebuvo galima pažinti veidmainių. O veidmainystėms paaiš- 
kėjus, be abejo, neapsieita ir be viešo papiktinimo. Todėl aišku, 
kad ne visi regimosios N. Test. bažnyčios nariai buvo gyvi Kris- 
tuje. Turim šitokią dialektiką: N. Test. bažnyčios grožis yra 


*) Esate brangiai atpirkti! (ind) Dėl to būkite budrūs! (imp.) 

paslėptas Kristuje, bet regimieji jos narių suklupimai kelia viešo 
papiktinimo. Iš kitos pusės, geras jos narių elgesys didina jos 
regimąjį grožį, bet tuo pačiu dar neapreiškia jos tikrojo, Kristuje 
paslėpto, grožio. Bet vis dėlto daug sektantų ir šiandien tiki galį 
pažinti „tikrąsias Kristaus aveles“. Tuo pačiu jie užmiršta, jog 
iš surinkimo bus dar ir išrinkimas (Mt. 20,16). 

Kiek pirmame surinkime nebuvo galima paslėpti arba už- 
dengti visokių Kristaus marčios „raukšlių“, tiek bažnyčia regi- 
mais savo narių suklupimais vis kels abejonių ir net papiktini- 
mo dėl savo pašaukimo. Kad regimi bažnyčios narių suklupimai 
dar nesugriauja pačios bažnyčios, tai tas jau rodyte rodo, jog 
bažnyčia nesiremia vien tik savo narių šventumu. Tad norėti jau 
čia žemėje sukurti vien tik šventųjų bažnyčią reiškia ne ką kita, 
kaip visai nesuprasti Evangelijos esmės. „Dievas myli nuodėmi- 
ninką“, bet ne dėl to, kad šis dar taps šventu; Dievas myli be 
sąlygų. Jis šaukia tuos, kurių Jis nori. Jis pasišaukė ir tokį 
Povilą, nors dėl to ir „visi“ piktinosi (Act. 9,21). Bažnyčia vis 
kėlė ir kels papiktinimo vien dėl to, jog negali atskleisti ir vi- 
siems apčiuopiamai parodyti savo vidujinio gyvenimo. Kadangi 
pasaulis, užuot matęs jos autoritetingus žodžius ir žygius, per 
dažnai yra matęs jos narių suklupimus ir silpnybes, tai jam vis 
lieka abejoti, ar ši regimoji bažnyčia gali būti tikroji bažnyčia. 
Kadangi ir pirmųjų krikščionių bažnyčioje tarp išrinktųjų buvo 
ir klajojančių, tai ir ji negalėjo tvarkytis vien tik dvasios do- 
vanų padedama. O, be to, kadangi bažnyčios nariai taip pat 
buvo „žmonės su kūnu ir krauju“, tai ir joje nebuvo galima apsi- 
eiti be tam tikrų išorinės tvarkos nuostatų. Galima tik klausti, 
kiek šie išorinės tvarkos nuostatai apskritai galėjo veikti patį 
besiplėtojančios bažnyčios vidujinį gyvenimą. 

Kaip žinome, pirmame surinkime stebuklai ir dvasios do- 
vanos buvo ne žmonėms įtikinti, bet tai buvo tikėjimu priimto- 
sios Dievo dovanų vaisiai. Šie vaisiai, kaip ligotų pasveikimas 
ir pan., buvo regimi. Tad, be abejo, ir dvasios dovanos padėjo 
surinkime išlaikyti regimąją tvarką. Juk iš pradžių surinkimą 
kaip tik ir tvarkė tie, kurie turėjo kokią nors dvasios dovaną. 
Kiek nepaslėpti liko šių dovanų vaisiai, tiek nepaslėpti liko ir 
šiomis dovanomis paremtoji bažnyčios tvarka. Kas matė Ana- 
niją ir Sapyrą mirštančius, be abejo, su didele baime klausė 
apaštalų. Bet paprastai Dievas nepasirenka tokio kelio, kad to- 
kiu griežtumu išnaikintų veidmainius. Bet visada „dieviškoji 
paikystė yra išmintingesnė už žmones ir dieviškoji silpnybė stip- 
resnė už žmones“ (I Kor. 1, 25). Tikrai, ir pirmasis surinkimas 
nebūtų apreiškęs tiek vidujinės gyvybės, jeigu jis būtų sekęs 
vien tik regimais dvasios dovanų vaisiais. 

Bet iš pradžių nebuvo abejonės, kad pamokinimo dovaną 
turį (apašt. urėdas, pranašai ir mokytojai) negalėtų surinkime ir 
regimosios tvarkos palaikyti 1). Apaštalai buvo pirmieji, kurie 
surinkimuose įvedė tam tikrą tvarką. Apaštalams išvykus, į jų 

vietą surinkimu; vadovauti stojo dvasios dovanas turintieji ir 
seniūnai. Apaštalas Povilas, kaip žinome, rūpinosi visuose savo 
įsteigtuose surinkimuose išlaikyti tvarkos nuostatų vienodumą. 
Jis graudena ir dvasios dovanas vartoti tam tikra tvarka (I Kor. 
12, 28). Jam svarbu ne tas, kad visi surinkimo nariai kalbėtų 
liežuviais, bet kad šitokiais kalbesiais būtų patarnauta surinki- 
mui. Šių dienų sekminininkai (Piingstgemeinde) vien tik iš lie- 
žuvių kalbesių stengiasi surasti savo surinkimo tikrumo įrody- 
mą. Tad dažnai pastarųjų sueigose pastebimi tokie pat reiškiniai, 
kaip ir Korinto surinkime. Nore, kad bent dvasios dovanos regi- 
mai apreikštų surinkimo paslėptojo grožio, pasireiškia tenden- 
cija kuo daugiausia parodyti pačios surinkimo „sielos“. Bet to- 
kioje tendencijoje, kaip parodo Korinto surinkimas, dar nepasi- 
reiškia tikroji Kristaus surinkimo esmė. 


Tad ir pirmame surinkime neapsieita be dvasios varžymo. 
„Apaštalo perspėjimai ir surinkimo tvarkos nuostatai rodyte ro- 
do, jog dvasios dovanas turintieji ne visada laikėsi surinkime 
įprastos tvarkos. Bet tai jau rodo, jog klysta tie, kurie bažnyčioje 
trokšta vien tik dvasios dovanų valdymo. Be to, Biblijos su- 
prastasis žmogus, kaipo dvasios, sielos ir kūno vienetas, negali 
norėti Dievui tarnauti vien tik savo siela. Povilas ragina ir mūsų 
kūnus aukoti tarnauti Dievui. Juk pirmame surinkime buvo ne 
vien melstasi dvasia, ne tik apmąstomas žodis, bet laužta ir pa- 
sidalinta ir Eucharistijos duona. Kada vyskupas su vyresniaisiais 
(seniūnais) susėsdavo aplink stalą (vėliau pakeistą altoriumi), 
o diakonai ir susirinkusieji stovėdavo, tai visa tai turėjo reikšti 
ne ką kita, kaip tik tai, kad vyskupe ir seniūnuose Pats Kristus 
simboliškai su surinkimu bendrauja Eucharistijoje. Visa tai, be 
abejo, nepaprastai sustiprino vyskupo (gr. episkopos) regimąjį 
autoritetą. O pačius bažnyčios turtus vyskupas tvarkė paties 
Dievo vardu. Būdamas regimas Viešpaties įgaliotinis, jis tvarkė 
visa tai, kas buvo duota arba aukota Viešpaties vardu takyriaka, 
t. y. — kas tik buvo Viešpaties. Tokiu būdu pačiu vyskupu buvo 
Žymiai sustiprintas regimosios bažnyčios autoritetas. 


Pirmame surinkime visokiems urėdams ir tarnyboms iš- 
rinktieji gerai žinojo esą ne žmonių, bet Viešpaties išrinkti. To- 
kiu laikė save ir apaštalas Povilas (Gal. 1, 1). Bet apaštalininkų, 
ypač naujoji apaštalininkų sekta dar ir šiandien reikalauja, kai 
krikščionių bažnyčioje būtų dvylika apaštalų. Be to, jie mokina, 
kad dvasios dovanos neteikiamos be regimo rankų uždėjimo. 
Kur šių dalykų trūksta, ten, jų supratimu, nėra nė bažnyčios, 
nes trūksta regimo apaštališkumo. Minėtieji sektantai pamiršta. 
kad regimasis rankų uždėjimas reiškia ne patį dvasios dovanų 
suteikimą, bet tik pritariantį patvirtinimą tokiam Šv. Dvasios iš- 
rinkimui. Bet apaštalininkų sektos užsispyrimu regimosios baž- 
nyčios formos turi formuoti pačią bažnyčios „sielą“, ne atvirkš- 
čiai. 

Pirmame surinkime, tiesa, urėdų ir tarnybų netrūko, bet 
niekumet tai nesudarė dar pačios surinkimo esmės. Netrukus 
vyskupe jau matyta visų surinkimo dovanų regimą sanglaudą 
(R. Sohm). Kaip Eucharistijoje vyskupas simbolizuoja Kristų, 
taip aplink jį susėdę seniūnai — patį surinkimą. Jau Ignacijaus 
pradėta tvirtinti: kur vyskupas, ten bažnyčia, kur nėra vysku- 
po, ten nėra nė bažnyčios. Kur pasirodąs vyskupas, ten esanti 
ir katalikų bažnyčia (Smyr. 8, 2); vyskupą tiek reikią gerbti, 
kiek ir patį Kristų. Vyskupo dalyvavimas kulto apeigose tu- 
rėjo laiduoti jų tinkamumą ir įrodyti katalik. bažnyčios vieningu- 
mą. Hermui tik dvasios dovanas turintieji tėra tikrieji bažnyčios 
statytojai. O tokis pirmoj eilėj buvo vyskupas. Bet vyskupas, 
padaręs mirštamą nuodėmę, tuo pačiu jau įrodąs, jog neturėjęs 
dvasios dovanų. Iš pradžių nusidėjęs vyskupas buvo atstatomas 
iš urėdo, bet vėliau jam ir toliau buvo paliekamos pareigos. 
Kad vyskupai esą įstatyti pačių apaštalų ir kad dėl to juos nesą 
lengva atstatyti, apie tai gana plačiai rašyta Romos Klemenso 
laiške korintiečiams. Anot jo autoriaus, atleidžiant vyskupą, 
galima greit nusidėti prieš Viešpaties valią. Todėl esą geriau 
vyskupui nusilenkti ir jį gerbti. Iš ano laiko pradėta įsitikinti, 
kad kaip Kristus Paties Dievo pastatytas, taip apaštalai Kris- 
taus, taip vyskupai — apaštalų. Tokia jau esanti Dievo tvarka, 
kad bažnyčioje būtų vyskupų. 

Dabar jau aiškiai matyti, kad taip suprastoj bažnyčioje 
vis labiau paslepiamas jos vidujinis gyvenimas, nes Šv. Dvasia 
dabar suprasta ne tiek savo veikimą apreiškianti surinkime, kiek 
vyskupe. Bažnyčia dabar šiaip apibūdinama: kur vyskupas, ten 
Šv. Dvasia, ten ir tikroji bažnyčia 2). Bažnyčioje besireiškiančios 
dvasios dovanos, šis svarbiausias neregimasis vidujinio bažnyčios 
gyvenimo akstinas, dabar jau turėjo prisitaikinti prie vyskupo 
nuostatų. Tuo pačiu pati bažnyčia skatina vis labiau susirūpinti 
tvarkyti savo regimąjį gyvenimą. Kada bažnyčia pradėjo vis la- 
biau stiprinti savo regimojo gyvenimo formas, tada gana greit 
atsirado ir nemaža prieš tokią bažnyčios kryptį kovojančių ir 
protestuojančių „atskalūnų“. 

Bažnyčioje daug audrų sukėlę gnostikai, kurie patys buvo 
paveikti platoninio ir parsistinio dualizmo; beneigdami Kristaus 
kūniškumą ir kūninį kėlimą iš numirusiųjų, privertė katalikų 
bažnyčią labiau iškelti kūno reikšmę soteriologijos ir eschato- 
logijos šviesoje. O gnostikų pasiaukojusieji asketai, kurie kie- 
čiausios askezės pagalba norėjo tapti tobulais pneumatikais 
Įsudvasėjusiais), o katalikų bažnyčios nariūs laikė psichikais 
(materijos prisisunkusiais), privertė ir katalikų bažnyčią iš savo 
narių reikalauti kietesnės askezės. Vėliau šie katalikai asketai 
bažnyčiai kaip tik ir prikaišiojo jos supasaulėjimą, kad ji esanti 
sustingusi vien išorinėse formose. Todėl palikę bažnyčią ir ap- 
sigyvendami tyruose, manė patys sudarą neregimą, tačiau tik- 
rą, bažnyčią. Taip pat ir paslaptingų misterijų bendrijas steigiąs 

Marcionas katalikų bažnyčiai prikaišiojo sustingimą regimose 
formose. 

O montanistų judėjimas tai ne kas kita, kaip reakcija prieš 
dvasios dovanų užslopinimą katalikų bažnyčioje. Montanistai 
apleido katalikų bažnyčią vien dėl to, kam ši dėl daugel joje 
esančių nuodėmininkų likusi pati nuodėminga. Patys tyruose 
kiečiausioj askezėj gyvendami ir belaukdami greito Kristaus pa- 
sirodymo, jokiu būdu nesutiko į savo bendriją priimti atgailau- 
jančių, kad tik jų bendrija nenustotų buvus šventųjų bendrija 3). 
Šie .„šventuoliai' negalėjo bažnyčiai dovanoti jos „didžiausios 
klaidos“, kam ši vėl priimanti grįžtančius paklydėlius ir atgai- 
laujančius nuodėmininkus. Bet vis dėlto ir montanistų „šventųjų 
bendrija“ neišvengė biaurių kraštutinumų. Taigi ir nenusisekė 
sudaryti „šventųjų bažnyčią“. Tas pats pasikartojo ir reformaci- 
jos laikais. ; 

Katalikų bažnyčia, žinoma, nuo tokių „šventuolių atska- 
lūnų“ pradėjo smarkiai gintis. Tuo pačiu buvo paskubinta ir 
N. Test. raštų kanonizacijos eiga. Netrukus vyskupams buvo 
pavesta saugoti tikėjimo ir Šv. Rašto tiesas. O pačius vyskupus 
dėl tikėjimo tiesos iškraipymų perspėti ir atstatinėti: pradėjo 
Romos vyskupai, pasivadindami apaštalo pasekėjais 4). Nors 
Tertulianas dar tvirtino, kad bažnyčia esanti ecclesia spiritus 
sanctus in cordibus (nereg.), non eccalesia numerus episcoporum, 
tačiau jo mokinys Cyprianas jau tvirtino: ecclesia super epis- 
copos constituatur (ep. 33, 1), ir kad kas nuo vyskupų vadovau- 
jamos bažnyčios skiriasi, nerasiąs išganymo. Tuo bažnyčia jau 
yra patapusi regima išganymo įstaiga, nes niekas šalia bažnyčios 
nebgali rasti išganymo. Šitas extra ecclesiam nulla salus dar 
labiau sustiprino ne tik vyskupų, bet ir regimosios bažnyčios 
autoritetą. . 7 
Bet ir Cyprianas, norėdamąs bent vyskupais sustiprinti 

bažnyčios šventumą, vis dėlto dar pabrėžia, kad nusidėjęs vys- 
kupas nebetinka tokiam urėdui, nes tokiu atveju jau regimai 
įrodyta, kad jis neturėjęs Šv. Dvasios dovanų (ep. 66, 4). Todėl 
vėl pasišventę vyskupai regimai didina patį bažnyčios šventumą. 
Kaip bažnyčios vieningumas kadaise regimai reiškėsi apaštaluo- 
se, taip dabar — vyskupuose. Juk netoli tas žingsnis, kad kaip 
apaštalo Petro asmenyje matyta surinkimo vieningumas, taip 
norėta ir viename vyskupe matyti, kad jo asmenyje nuolat reikš- 
iųs pats bažnyčios vieningumas. Kur dabar rasli tokį vyskupą? 
Romos vyskupai, Viktoras ir. Kalistas, vadindamiesi apaštalo 
Petro įpėdiniais, pirmieji išdrįso kritikos jiems prikišamus epi- 
tetus pontifex maximus ir episcopus episcoporum. savintis ir 
savo naudai ginti. Tuo pačiu Romos vyskupe dabar koncentruo- 
jama visa +egimosios bažnyčios galia. “ 

Nuo bažnyčios, kaipo šventiyjų ir išrinklųjų surinkimo, ži- 
noma, dabar jau teko atsisakyti. Tas padaryta sąmoningai. Todėl 
jau Kalistas stengėsi įrodinėti, kad bažnyčia turi būti „gerųjų 

ir piktųjų“, t. y. šventųjų ir nuodėmininkų, bažnyčia. Bažnyčia 
esanti, anot Kalisto, ta prilyginimo minimoji dirva, kurioje auga 
kviečiai ir raugės kartu. Todėl dabar jau nebe tiek svarbu at- 
skirų bažnyčios narių šventumas. Svarbiausia tai, kad bažnyčia 
ir visoje savo regimoje santvarkoje būtų „apaštališka“. 

Tuo pačiu pakito ir pati bažnyčios sąvoka. Iš Kristaus 
ir apaštalų sukcesijos keliu kyląs mokslo ir dvasios dovanų auto- 
ritetas perėjo vyskupams, o šie pastarieji laidavo bažnyčios vie- 
ningumą ir šventumą. Savo kunigo urėdu vyskupai galėjo pakar- 
todinti Paties Kristaus nekruvinąją auką (Clypr. ep. 63, 14). Vys- 
kupai kaipo klebonai buvo ne tik Dievo pavaduotojai surinkimui, 
bet ir surinkimo pavaduotojai Dievui. Dabar suprasta, jog Kris- 
tus ne tiek apsireiškia betarpiškai arba ir per Šv. Dvasią, kiek 
labiau vyskupuose ir Sakramentuose. Tad ne kur kitur, bet 
bažnyčioje, kurioje tokia sudaiktinta prasme ieškota Kristaus 
apsireiškimo, buvo norima labiau regimai suvokti Kristaus mis- 
tinio kūno paslaptis. 

Kadangi banžnyčios gyvenimas jau anksti pradėjo reikštis 
tokiomis regimomis ir apčiuopiamomis formomis, tuo pačiu jau 
pačiais pirmaisiais šimtmečiais buvo padėta pamatai, viduri- 
niais amžiais taip išaugusiai, regimosios bažnyčios valdžiai. Tai- 
gi natūraliu būdu jau iš kartą surastųjų regimųjų bažnyčios gy- 
venimo formų augo ir plėtojosi visa milžiniškoji katalikų bažny- 
čios struktūra. Pasiektosios formos savaime plėtė bažnyčios te- 
ritorinės ir dvasinės valdžios ribas. Pačių pagrindinių formų di- 
džiausias išrutolos (išsivystymo) akstinas buvo, be abejo, vys- 
kupuose ieškotas ir juose surastas regimasis bažnyčios autorite- 
tas. Kad katalikų bažnyčia iš kelių pagrindinių formų sukūrė ir 
kitas panašias formas, rodo ir tai, jog nuo apaštalų prieita prie 
vyskupų, nuo vyskupų prie popiežiaus autoriteto ir pan. 

Tiesa, toks bažnyčios gyvenimo sudaiktinimas, kitaip sa- 
kant, dvasios vietoj statymas autoriteto, be abejo, kiek užslopino 
gaivalingąją bažnyčios gyvybę. Bet ir negalime tvirtinti, kaip 
kaikurie evangelikai linkę, kad tokių išorinių bažnyčios gyve- 
nimo formų didelis augimas visai užslopinęs ir pačią vidujinę 
bažnyčios gyvybę. Kaikurie tokie katalikų bažnyčios žingsniai 
jos gyvenimo formų sustingimo linkme dažnai padaryti dėl re- 
akcijos prieš didelius išorinius spaudimus. Juk Cyprianas dar 
tvirtino, kad nusidėjęs vyskupas netinkąs savo urėdo kvalifika- 
cijų. Bet ginčijantis su donatistais bažnyčios apologetų jau ne- 
abejota, kad ir nusidėjusio vyskupo teikti Sakramentai turi to- 
kios pat vertės, kaip ir pasiaukojusio vyskupo. Tuo pačiu vis 
labiau įsitikinta, kad Sakramentas veikia pats savaime (per se). 
Nors donatistai katalikų bažnyčią ir gana smarkiai puolė dėl 
tariamo jos vyskupų ir narių nuodėmingumo, vis dėlto katalikų 
bažnyčia drąsiai ir sąmoningai pasiryžo likti abiejų — tiek nuo- 
dėmininkų, tiek šventųjų — bažnyčia. Bažnyčios šventumui su- 
stiprinti donatistai nesitenkino vien tik regimu vyskupų auto- 

ritetu, bet reikalavo vyskupo ir regimo šventumo, kad taip re- 
gimai būtų laiduotas pats bažnyčios šventumas. Tuo tarpu kata- 
likų bažnyčia savo šventumą stengėsi padidinti savo pačios vi- 
dujinio gyvenimo sudaiktinimu. Tad manyta, jog ne kas kita, bet 
sakramentai sudaro pačią bažnyčios „sielą“, nes jie yra tie, 
„guibus formatur ecclesia“ (Augustinas). Tokiu būdu bažnyčios 
vidujinį grožį vis labiau stengiamasi reikšti regimomis formomis. 

Visa tai ir paskatino pačią bažnyčią labiau rūpintis savo 
išoriniu grožiu. Tad visa tai, kas tik turėjo kokių saitų su bažny- 
čia, pav. kulto patalpos, įvairios sakramentalijos (smilkalai, van- 
duo, apeigų rūbai ir k.), pradedama rodyti vis labiau regimai pa- 
gražintai. Bažnyčios vidujinio gyvenimo grožis, besiverždamas į 
regimas formas, be abejo, lyg norėtų labiau atidengti Kristaus 
mistinio kūno paslaptis. Tačiau visos regimosios formos palieka 
tik silpni „sielos“ ir vidujinio gyvenimo paslapčių „aiškintojai“. 
Kaip veidas nėra tobula sielos išraiška, taip ir bažnyčios išorinė 
santvarka ir jos regimasis grožis negali visai išreikšti bažnyčios 
vidujinio gyvenimo. — Kad Dievas tapo kūnu, tuo tegalima arba 
pasipiktinti arba tam tikėti (S. Kierkegaard). Matydami bažny- 
čios išorinį gyvenimą — „veidą“, be abejo, dažnai pasipiktina- 
me, bet tikėdami Viešpatį — tikime ir šventųjų bendriją. 


III. KATALIKŲ BAŽNYČIOS „SIELA“ IR JOS 
PASIREIšKIMAS. 


. Evangelikui kalbėti apie katalikų bažnyčios sielą, be abe- 
jo, nelengva. Juk sielą pažinti tegali tik tas, kurs su meile gili- 
nasi į jos pasireiškimus. Bet vis dėlto paskutiniu laiku daugėja 
veikalų, referatų ir pasikalbėjimų, kuriais stengiasi arčiau pa- 
žinti kitas konfesijas ir jų bažnyčias. Tokiuos žingsniuos mėra 
būtino reikalo ieškoti tik Stokholmo ir Lozanos kontesinių kon- 
ferencijų vaisių. Romos katalikų bažnyčia kaip tik nesidėjo prie 
minėtųjų konferencijų. Tačiau jos teologai visuomet vylės, kad 
kitos, nuo Romos atskilusios bažnyčios ir sektos kada nors dar 
sugrįš, ir būsianti sudaryta viena regimai vieninga katalikų baž- 
nyčia. O grįžimas į katalikų bažnyčią nekatalikams nesąs taip 
labai apsunkinamas, juoba, kad pirmoj eilėj kovojama prieš pa- 
čias bažnyčias atskalūnes. O visi geros valios ir tikį nekatalikai 
ne tik slapta maitinąsi katalikų bažnyčioje esama duona, bet ir 
patys neregimu būdu priklausą prie katalikų bažnyčios!). 

Evangelikas negali suprasti vieno, būtent, kokiu keliu ka- 
talikas gali prieiti tokias išvadas. Iš tikro reikia pasakyti, kad 
dabartiniu laiku ir katalikas stengias rimčiau suprasti evange- 
liką negu kadaise. Mat, bekyląs bedievybės antplūdis nors iš 
dalies kiek suartino abi bažnyčias. Bet jeigu, kaip ligi šiol, juo- 
du vienas antro nesuprastų, tai iš tokių pašnekesių vis maža te- 

bus naudos. Iš kitos pusės, kartais galima net įrodinėti, kad 
abiejų bažnyčių sąvokos gali viena antra būti pamainomos ir su- 
keičiamos: juk taip nežymiai gali skirtis sąvokos ir formulės. 
Tuo pačiu dar nereiškia, jog abi pusės surado bendrą kalbą. 

Antra vertus, evangelikui nenorėti su kataliku rasti rimtos 
kalbos reiškia nesuprasti savo paties bažnyčios, sako K. Bar- 
thas?). Nes kai labiau įsigilinsime į kitos konfesijos bažnyčią, 
labiau suprasime ir savo bažnyčią. Kitokiu atveju galime likti 
nepažinę kitos koniesijos bažnyčios ir savo bažnyčios taisytinų 
ydų. Bet ar apskritai galima suprasti svetimos konfesijos esmę, 
tokios bažnyčios vidujinį gyvenimą, jos sielą?*). Eilinis evan- 
gelikas (lajas) katalikų bažnyčios sielos ieškos ne kitur, kaip 
popiežiuje ir apstingose kulto apeigose. Suminėjęs šiuos du daly- 
ku, eilinis evangelikas jau manys visai apibūdinęs katalikų baž- 
nyčią. Kad popiežius daugiau reiškia bažnyčios regimąjį vienin- 
gumą, jau kalbėjome. Nes jeigu, anot Holzapfelio, bažnyčia yra 
gyvasis ir veikiantysis Kristus, arba Kristaus kūnas, Kristaus 
organas (Lippert), tai juk bažnyčios esmė (siela) negali joks po- 
piežius būti. Apskritai tenka pasakyti, jog evangelikui visų sun- 
kiausia yra įsigilinti į katalikų malonių mokslą. Evangelikas pir- 
miausia žino ią vieną Dievo malonę, kuri atleidžia nusidėjusiam 
ir jį priima į Dievo kūdikių skaičių. O pirmeinančios, padedan- 
čios ir kt. malonės mokslas evangelikui ne tik kad lyg išblaško, 
bet ir aptemdo patį malonės supratimą. Prisimindamas skaudų 
Liuterio kelią, evangelikas tiesiog monotoniškai nuolat sau kar- 
toja, jog mūsų išgelbėjimas yra vien tik Dievo malonės darbas. 
Čia evangelikas mato ir savo tikėjimo esmę. Tad evangelikas 
labiau rūpinsis, kad Pats Dievas ypač jam suteiktų malonę. To- 
kiu atveju jis mano beveik be bažnyčios galėsiąs apsieiti. Posa- 
kį, kad be bažnyčios nesą išganymo, jis gana ilgai nėra laikęs 
rimtu, nors, tiesa, šiandien ir šiuo atveju pradėta kitaip galvoti. 
Ypač dialektinės teologijos atstovai minėtąjį posakį rūpestin- 
giausiai akcentuoja. „a 

Tiesa, ir katalikas neabejoja, kad mūsų išgelbėjimas yra 
pirmiausia Dievo darbas. Bet, tam tikru atveju galima sakyti, 
šiam išsigelbėjimui katalikas numato tam tikrą tvarką. Kaip 
evangelikas daugiau be sąlygų laukia ir tikisi Dievo malonės, 
taip katalikas rūpestingiausiai mąsto apie tai, kokiomis sąlygo- 
mis ir kokia tvarka jis gali šią malonę įgyti. Evangelikas šiuo 
atveju labiau laukiantis, kad Dievas Pats apsireikštų ir savo 
Karalystę žemėje įgyvendintų. Tačiau katalikas ne kitur kur, 
bet bažnyčioje laukia Dievo apsireiškimo ir Dievo Karalystės 
pasireiškimo. 4 

Katalikas, kurs didžiausio dėmesio kreipia į religinį auklė- 
jimą ir išsiauklėjimą, iš pat savo kūdikystės yra pratęs bažny- 


*) Bažnyčios „siela“ vartosime katalikų bažnyčios esmėi ir jos 
vidujiniam gyvenimui apibūdinti, 

čioje matyti savo dvasinę motiną. Jo žvilgsnis neatitolsta nuo 
bažnyčioje ypatingai regimos struktūros, kurią jis pastebi kuni- 
ge, vyskupe ir kurią sau vaizduojasi popiežiuje. Katalikas iš 
viso neabejingai žiūri į savo bažnyčią. Jis neabejoja, kad kata- 
likų bažnyčia būtų vieningų apaštalų įsteigtoji, juoba, kad po- 
piežiuje jis mato bažnyčios regimąjį vieningumą. Antra vertus, 
juk katalikas pirmoj vietoj stato ne Šv. Raštą, bet bažnyčią. Tat 
visokias kilusias abejones jis ramesne sąžine palieka spręsti baž- 
nyčios atstovams — kunigams. 

Kelias „per bažnyčią prie Kristaus“ yra katalikui karakte- 
ringas kelias?). Šiuo keliu einant, tenka ir pačią katalikų bažny- 
čios esmę, jos sielą, jos paslėptą vidujinį gyvenimą sekti. 

Priimdamas Šv. Sakramentus, katalikas gerai žino, jog nuo 
jo paties priklauso, ar jis pirmeinančiai Dievo malonei atsiveria 
ar užsidaro. Tokiu būdu pats žmogus veikia aktyviai, nėra vien 
tik veikiamas. Katalikas Sakramentuose mato patį Kristų vei- 
kiantį ir savo malonę teikiantį*). Sakramentai kaipo malonės 
priemonės (causae instrumentales) yra regimi, bet juose veikia 
Pats Kristus, gydydamas ir šventindamas sielas. Sakramentai 
reiškią sudaiktintą Jėzaus Kristaus malonę?). Tat Sakramentuo- 
se aiškiausiai reiškiasi bažnyčios veikiančioji Kristaus idėja. 
Sakramentais ir sakramentalijomis nuolat plūstąs gaivalingu- 
mas ir gyvybės gausumas iš paties Kristaus. Kristus, kaipo gal- 
va, teikia bažnyčiai, kaipo savo kūnui, Sakramentų keliu vidu- 
jinę gyvybę. Įšventintasis kunigas tam tikromis apeigomis gali 
Kristaus neregimąją auką perkelti regimybėn. Žodžiu ir Sakra- 
mentais Kristus sayo neregimoje kunigystėje regimai (per ku- 
nigus) bažnyčioje vykdo visų dieviškųjų malonių tarpininkavi- 
mą. Šv. Komunijos Sakramentas katalikui nėra tik koks nors 
simbolis, bet tikra Kristaus kūno ir kraujo būtis. Jame pats Kris- 
tus reiškiasi savo malonių gausumu. Tokiu būdu kulte įvykstąs 
„Kristaus rūbų palytėjimas“, gaivinantis Jo žaizdų palytėjimas. 
Per krikštą siela apšlakstoma Išganytojo krauju. Kunigą ordi- 
nuojant, Pats Kristus suteikia šventinamajam siuntimo galią. 
Taigi Sakramentai katalikui neabejotinai įrodo, kad Kristus 
bažnyčioje regimai gyvena. Katalikų bažnyčios siela yra ne kas 
kita, kaip Sakramęntuose veikiąs Kristus“). 

Į priekaištus, kad katalikų bažnyčioje Sakramentai veikia 
magišku būdu, lyg kokie „šventi burtai", atsakoma, jog Dievas 
išganymo vykdyme taip naudojasi regimomis ir paprastomis prie- 
monėmis, kaip Kristus pavartojo purvą gydydamas aklojo akis 
(Jono 9, 6). Dėl to neabejojama, kad ir mistinis Kristus regimo- 
mis priemonėmis naudojasi“). Be to, iš viso katalikų bažnyčioje 
mistiniam Kristui skiriamas nepaprastas vaidmuo. Jau prančiš- 
'konai mokė, kad Kristus galįs savo malonę ir betarpiškai (be 
Sakramentų ir pn.) į širdį lieti; jiems, mistikos šalininkams, 


*) Augustinus, serm. 218, 14 sacramenta, guibus formaturs epclesia. 

„Sakramentų kelias“ buvo dar perdaug daiktiškas ir objekty- 
vus. Daugelio katalikų mistikų supratimu, Kristus tikintį kaip 
tik Sakramentais ir mistišku būdu paverčiąs panašiu į save. O 
bažnyčios drausmės ir pamokymo galutinas tikslas esąs ne ki- 
ta kas kaip tikinčiajame išugdyti „Antrąjį Kristų''7). Visokiais bū- 
dais esą galima bažnyčioje siekti tobulybės, bet visų—tiek vie- 
nuolių, tiek eilinių žmonių — bendras tikslas esąs tapti panašiu į 
Kristų. Tad Sakramentuose, esą, ir matome pačią bažnyčios 
esmę, nes bažnyčioje matome „Kristaus įsikūnijimą tikinčiuo- 
siucse“. Kristus bažnyčioje gyvenąs kaip savo kūne. Jis esąs 
paslėpta bažnyčios jėgų ir palaiminimo versmė, nes Kristus esąs 
visų bažnytinių funkcijų vyriausioji priežastis. Žmogus, kuni- 
gas tesąs jo įrankis. Nes ne asmuo bažnyčioje sako pamokslą, 
krikštija, atlieka apeigas, bet vienas ir tas pats Kristus“). Dėl to 
atskiras žmogus, kad ir didžiausias individualistas, katalikų 
bažnyčioje teturįs maža reikšmės. Bažnyčia stovinti virš asme- 
nų. Iš to reiktų aiškinti katalikų bažnyčios patosą — būti tikrąja 
bažnyčia (nes tegali būti vienas Kristaus mistinis kūnas). Iš čia, 
be abejo, kyla ir ta griežtoji kritika kitų bažnyčių adresu. 

Bet vis dėlto tvirtinama, jog žmogaus laisvė ir jo apsispren- 
dimas bažnyčioje negali būti varžomi. Pačioje tarnyboje asmuo 
turįs ne didžiausios reikšmės. Kadangi pats Kristus apsakąs 
žodį ir atliekąs bažnytines apeigas, tad nepripažinti bažnytinės 
tvarkos tuo pačiu jau reikštų ir Dievui pasipriešinti. Nes visa 
bažnyčios santvarka paeinanti „iš viršaus“. Be to, regimoje 
Dievo karalystėje vienas žmogus nuo kito nepriklausąs. Nes išsi- 
žadėti savo valios bažnyčioje nereiškia būti lavonu, bet reiškia 
tarnauti Dievui. Bažnytinė tarnyba glūdinti apaštalų pasekime 
(successio apostolica). Ji persiduoda iš vyskupo vyskupui. Apaš- 
tališkasis siuntimas (misija) ir jo galia gaunama iš pirmo vysku- 
po Romoje iki šių dienų vyskupų eilės. Tad bažnyčios apaštališ- 
ktumu nėra ko abejoti. Kelias į katalikų bažnyčią esąs ne kitoks, 
kaip, pamačius bažnyčioje dieviškąjį galybės, grožio, Dievo mei- 
Tės ir Jo artybės apsireiškimą ir turiningumą, savo protu tam 
pritarti?). Kaip į Kristų, tapusį kūnu, buvo galima rodyti — štai 
Dievo avinėlis, štai Dievo sūnus, taip ir Kristus su bažnyčia yra 
taip susijęs, jog galima sakyti: štai Dievo kūdikis, štai Kristaus 
kūnas, Kristaus nuotaka. Nes Kristus bažnyčioje, reiškiąs josios 
sielą, apreiškia regimai jos esmę, jos vidujinį gyvenimą (palyg. 
Lippert. 210 ir 221 p.). 

Tokių būdu suprasta bažnyčia yra kaip Kristaus jėgų 
prisisunkęs kūnas. Bažnyčia ir Kristus kartu, anot Adamo, 
yra „vienas Krsitus“, „pilnintelis Kristus“. Bažnyčią esą reikia 
suprasti visiškai prisisunkusią antgamtinių jėgų, nes tai liudija jos 
dogmos, kultas ir papročiai (K. Adam., p. 25). Bažnyčia yra tokiu 
cūdu dieviška, tik žemiškais apdarais. Joje Dievas ir žmogus 
jungiasi išganymo tikslu. 

šali di msi“ Sass 


Dėl to katalikų bažnyčios esmėje glūdi visiškas apreiškimo 
pripažinimas ir neišsamios dieviškos gyvybės gaivalingumas. Ka- 
talikų bažnyčia kokio nors naujo mokslo pripažinimą gali gana 
ilgai nutęsti. Ji skaičiuojanti metus ne šimtais, bet tūkstančiais. 
Tik po ilgesnio laiko ji tik išbrandintas mintis teįglaudžianti į 
savo mokslų sistemą. Dėl to jos dogmos esančios nestaigiai 
leišugdomos. Todėl ir nesenstančios: Katalikų bažnyčia esanti 
jau tiek turtinga individų ir formų, jog jai ir visai savotiški indi- 
vidai (kad ir didelis reformatorius) iš esmės negali pakenkti. 
Jos gyvenimas reiškiąsis virš asmenų. 

Savo vidujinio katalikiškumo dėka katalikų bažnyčia visiš- 
kai pripažįstanti visą žmogų (jo kūną ir sielą). Todėl ji, ne taip, 
kaip reformatoriai, moko, jog žmogaus gamtinės jėgos nuodėmių 
likusios nepažeistos. Anot jėzuito Kaeseno, niekur nesąs žmo- 
gaus kūnas tiek užtariamas ir saugojamas, kaip katalikų bažny- 
čioje!?). 1925 m. Vokietijos katalikų vyskupai savo aplinkraštyje 
ir parašė: krikščionies kūną reikia šventai laikyti... nes jis 
Sakramentais pašventintas. O kataliko kūno galutinis tikslas 
esąs likti sudvasintam, nes tokiu būdu įvykstąs tam tikras „kūno 
prisikėlimas''!). Tad katalikų bažnyčia, taip labai vertindama 
kūną, ir kabinanti visur paveikslus, šelpianti visokį meną ir pan. 
Kadangi žmogus gyvenąs kūne, dėl to reikią visa, kas dvasiška, 
reikšti regimomis formomis. Dėl to taip ir mėgiamos visokios 
sakramentalijos (pav., šventintas vanduo ir kt.) katalikų bažny- 
čioje. Tokiu būdu nuo regimo esą išmokstama žvelgti į tai, kas 
neregima. Tiesa, esą ir pavojaus sakramentalijose ieškoti šven- 
tų kurių (magijos). Bet kataliką ešą pats Kristaus veikimas 
(pav., prieš lauždamas duoną dėkojo, kūdikiams laiminimo 
ženklui uždėjo rankas ir pan.) padrąsinąs regimose formose 
ieškoti ir reikšti religijos esmę. Dėl to, anot Linus Bopo, kata- 
likų bažnyčia ramia sąžine šventinanti fabrikus, lėktuvus, auto- 
mobilius, ir pan., kad katalikas visur jaustų bažnyčios įtaką ir 
105 laiminančią ranką??). 

Sakramentų ir mistikos uždavinys esąs ne kas kita, kaip 
homo sanctus, padaryti tikintijį panašų į Kristų, „kas dieviška, 


„padaryti žmogui regima ir prieinama“ (K. Adam.). Bažnyčia, 


kaipo Kristaus kūnas ir kaipo Dievo karalystė, reiškia antgam- 
tinį, neregimą Dievo malonių pasaulį. Tokiu būdu jos esmė yra 
neregimos, dvasiškos ir amžinos būties. Būdama Dievo Kara- 
lystė, bažnyčia turinti ir savo regimąją tvarką. Būdama Kristaus 
kūnas, ji yra ir regimas organizmas. Kas joje yra dieviška, nepa- 
sireiškia taip, kaip visų laikų spiritualistai mano, čia viename, 
čia kitame žmoguje. Antgamtinė Išganytojo jėga (paprastai) 
neapsireiškianti viename žmoguje, bet individų vieningume, 
tikinčiųjų bendrijoje, t. y., bažnyčioje. Bažnyčia nesanti individų 
daugybė, ne laisva valia sudaryta -organizacija. Jos pradžia 
siekianti tuos laikus, kada Petras ir Jonas da. buvo netikį. Jos 

pradžia — Dieve. Kristaus uždavinys buvo: - žmones kaipo 
bendriją sujungti su Dievu. Kaip Adomo nusikaltimas turįs visai 
žmonijai reikšmės, taip ir atpirkimo kelias neinąs kitur, kaip per 
žmonių bendriją, visų tikinčiųjų vieningą sanglaudą — bažny- 
čią. Tik bendrijoje veikianti Jėzaus dvasia. Kaip žmogaus 
dvasia visas kūno ląsteles jungia, taip Kristaus dvasia jun- 
gianti bažnyčios narius. Tad dėl to ir esą galima bažnyčią va- 
dinti gyvuoju ir veikiančiuoja Kristumi.  Nekatalikas, sako 
Holcaptelis, bažnyčioje mato tik ypatingą teisių institutą su 
popiežiumi ir vyskupu priešakyje, bet bažnyčia, anot jo, esanti 
pirmoj eilėį paslaptinga malonių įstaiga, ir tik antroj ėilėj ii 
esanti ir regima organizacija. Bažnyčia gyvuoja glaudžiausiai 
bendraudama su Kristumi. Ji pamažu persunkianti visą žmoniją. 
Petro tarnybos pasekime glūdi jos regimo gyvenimo garantija, 
o šventųjų bendrijoje apsireiškia jos vidujinio gyvenimo banga- 
vimas. Bažnyčios esmė geriausiai apsireiškianti jos katalikišku- 
„me. Josios esmė būsianti tuomet tobula, kada visa žmonija. bus 
joje banguojančių jėgų prisisunkusi. Nors bažnyčia neretai yra 
buvusi ir ciesorių ir karalių tarnaitė, tačiau ji siekusi ir siekianti 
apimti visas tautas. Tuo tikslu ji rodanti didelį prisitaikinimą 
prie individualinių žmonių ypatumų ir tautų ypatingumų. Šiuo 
atveju ji stengiasi pasekti Povilu, kurs visiems tapo visokiu, 
kad visur nors kelis išgelbėtų (I Kor. 9, 22). 

Toliau Romos bažnyčios katalikiškumas reiškiąsis dar ir 
tuo, kad neatmetama tai, kas pagonyse gera. Pav., palaikoma 
net kai kurios pagoniškos kulto apeigos ir kt. Tai esą daroma 
ne dėl silpnybės, bet dėl prisitaikymo!s), Dėl to drąsiai tvirti- 
nama, kad kaip Kristus savo išganymo plane nė vieno žmogaus 
prievarta neverčiąs, taip ir katalikų bažnyčia prisitaikanti prie 
žmogaus prigimties. Tad jos katalikiškumo. ženklas esąs dar 
visų gerųjų ir gamtinių vertybių visiškas pripažinimas. Dėl to 
katalikų bažnyčioje ir protui skirta toks didelis vaidmuo. Juoba, 
kad ir pats išganymo kelias esąs prolingumu pagrįstas. Taigi, 
katalikų bažnyčia išganymo planę nemato tų didžiųjų paradoksų 
ir protinių skandalų, kuriuose Danas Kierkegardas kaip tik ir 
matė Dievo apsireiškimo ypatybes. 2 


Visų laikų katalikų bažnyčios teologai lyg viena. burna 
kalba, kad bažnyčia esanti ne kas kitas, kaip kūnijamoji Dievo 
Karalystė žemėje. Dabartinė „bažnyčia, pagal Augustiną, 
esanti ir Kristaus ir dangaus Karalystė (De civ. Dei 20, 9, 1). 
Tokiu būdu galima bažnyčiai taikinti įr Dievo Karalystei atitin- 
kamus prilyginimus; pav., iš garstyčio -grūdelio išauga didelis 
medis, ir pan. Ir šiuo alveju išvedamas: Romos bažnyčios kata- 
likiškumas. Jau Sekminių pamokslas turėjęs katalikiškumo pa- 
žymių. Visų pirmiausia buvę ne rašytasis, o pamokslo žodis. 
Pastarąjį iš apaštalų perėmę jų mokiniai (seniūnai, vyskupai, ir 
i. t). Šitas apaštališkasis žodis, būdamas sutartinai apskelbtas. 

esą, ir padėjęs vieningai išplėsti pačią katalikų bažnyčią. Da- 
bar ir kitose bažnyčiosa galima rasti tiesos ir išganymo, tik 
katalikų bažnyčioje randame pačius pradmenis ir nesuterštus 
tikėjimo mokslo šaltinius. Tokiu būdu Kristus niekur kitur nesąs 
geriau išpažįstamas ir surandamas, kaip katalikų bažnyčioje'4). 
Tie, kurie nepriklauso katalikų bažnyčiai, savaime aišku, ne- 
priklauso ir jos regimam kūnui, bet, būdami tikį, jie priklausą 
jos neregimajai sielai. Tik dogmatikoje, teorijoje. reikią tvir- 
tinti, kad šalia tos vienos bažnyčios nesą išganymo. Bet prieš 
atskirą tikintį, nepriklausantį k. bažnyčiai, netaikomas minėtasis 
posakis; tetaikomas tik prieš jo bažnyčią ir sektą, kadangi tegali 
būti vienas Kristaus kūnas, viena katalikų bažnyčia. Kitas 
bažnyčias ji galinti ir „bažnyčiomis“ vadinti, bet geriausiai tik 
tikinčiųjų bendrijomis. Niekumet Kristaus bažnyčia. Tokia 
esanti katalikų bažnyčia. Būdama Kristaus kūnas, tegalinti baž-. 
nyčia tik viena būti. Dėl to ji neprisidedanti prie jokių jungimos 
konferencijų. Kristus ir Jo kūnas esą kartu. Kas tiki Mesiją, tas 
turįs pripažinti ir Jo bažnyčią. 

Be to, ir istoriniu atžvilgiu katalikų bažnyčia esanti Kris- 
taus bažnyčia. Petro tarnyba yra bažnyčios pamatas ir jos 
regimo vieningumo įrodymas. Jau apaštalai esą sudarę tam 
tikrą kolegiją su Petru priešakyje. Čia ir reikią įžiūrėti vėlesnės 
bažnyčios konstitucijos ir santvarkos pradžią. Jau pats Kristus 
siekęs tikinčiųjų organizacijos!5). Tad tame asmenyje, kurs šian- 
dien nešiojąs dangaus karalystės raktus, matomas Jėzaus Kris- 
taus steigtosios bažnyčios pamatas ir regimas vieningumas. 
Popiežius yra bažnyčios uola. Jis neša kitus „akmenis“. Visų 
tikinčiųjų bendrijoje popiežius turįs meilės primatą. Tik ne 
sau, bet brolių bendrijai. Dėl to jis esąs „tarnų tarnas“, nors 
Florencijos susirinkimo (1439 m.) Romos popiežiui, kaipo Petro 
pasekėjui ir Kristaus vietininkui, pripažįstama ne tik visuotinė 
valdžia bažnyčioje, bet ir aukščiausia valdžia visame pasaulyje. 
Popiežius dabar regimai atstovauja Kristaus valdžiai žemėje. 
Popiežius ir vyskupas tai organai, kuriais tvarkosi regimoji 
bažnyčia, bet kadangi katalikų bažnyčia turi hūti universalinė 
ir visuotinė, tuo pačiu ji Kristaus valdžiai stengiasi pavesti 
visas valdžios galias žemėje. Čia nepamirškime, kad katalikas 
per bažnyčią ieško Kristaus ir Jį randa. Tokiu būdu katalikas, 
nusilenkdamas bažnyčiai, tiesiog nusilenkia ir joje veikiančiam 
ir karaliauiančiam Kristui. Nes bažnyčios ir Kristaus valdžios 
šiuo atveju sutampančios. 

Iš kitos pusės, katalikų Lanysios esmės, arba jos sielos, 
gerai nesuprasime, nesupratę šventųjų bendrijos prasmės. Juk 
bažnyčios tikslas yra ne kas kita, kaip žmogaus šventinimas. 
jo tapimas antgamtišku, jo sudievinimas (K. Adam.). Šventųjų 
bendrija reiškia ne ką kita, kaip dvasios ir dovanų jungtinę 
bendriją žemėje ir danguje. Ją sudaro kovojančioji (žemėje), 

kenčiančioji (skaistykloje) ir triumfuojančioji (danguje) jungtine 
bažnyčia. Šventieji katalikui yra ne kas kita, kaip veikiančios 
jėgos ir dvasios, padedančios žmonių išganymo darbe. Vyriausią 
vietą palaimintųjų tarpe užima Jėzaus motina. Be jos sutikimo 
nebūtų išganymo. Gimdydama Išganytoją, ji gimdė ir palaimin- 
tuosius. Todėl ji yra tikinčiųjų ir šventųjų motina. Katalikas pa- 
žįstąs ne tik tėvą, bet ir motiną danguje. Iš viso katalikų baž- 
nyčioje banguoja trys dideli skrituliai: iš triumfuojančios teka 
meilės srovės ir užmaldos pastiprinimai kovojančiai bažnyčiai; 
iš čia vėl atgal teka dėkingumo ir meilės srovės. Tokiu būdu 
susidaro iš vienos pusės dėkingas garbinimas angelų ir šventų- 
jų, o iš kitos pusės — nuopelnų mainymas ir tarpininkavimas 
(intercessio). 


Tiesa, kataliko supratimu galįs Dievas žmogui ir be šven- 
tųjų gelbėti, bet jis nenorįs tai be jų prisidėjimo daryti. Tokiu 
būdu esą sustiprinama tikinčiųjų ir šventųjų bendrija. Tad kaip 
Marija esanti Jėzaus motina, taip ji esanti ir jo malonių mo- 
tina!9). O šventųjų nuopelnai, paremti Kristaus nuopelnu, su- 
daro bažnyčios (nuopelnų) malonių lobyną (thesaurus ecclesiae). 


Tokiu būdu bažnyčia, kaipo veikiantysis Kristus ir kaip jo 
mistinis kūnas, yra pilna gyvybės ir jėgų tėkmės. O bažnyčia 
cavo vieningume meldžiantis kaip mistinis Kristus. Meilė 
esanti šitokios bendrijos vainikas ir vidujinio vieningumo 
akstinas. 


Tikras katalikas niekuomet nesąs vienas, atsiskyręs. Ne- 
regimosios gyvybės versmės jį traukia į bendrijos gyvybės sritį, 
kur pilnatvėj plūsta gaivalingumo ir amžino pajėgumo vilnys. 
Šios vidujinės jėgos vėl nešančios ir stiprinančios regimąsias 
bažnyčios jėgas (popiežių, vyskupą ir kt.). Taip galvojant, net 
vienuolis atsiskyrėlis, kurs siekia dieviškosios tobulybės, besi- 
stengdamas tapti „antruoju Kristumi“, niekuomet nėra vienas, 
atskiras. Kelionėje lydi jį ir stiprina šventųjų meldimas, dva- 
sioje seka jis kitais, kadaise gyvenusiais šventaisiais (šv. Pran- 
ciškumi ir pan.). Kita vertus, šalia jo daug tūkstančių jo brolių 
siekia tokio pat tikslo. Tad šiuo atveju katalikų bažnyčia ir 
įrodanti savo regimą katalikiškumą, kad ji net tūkstančiams 
turinti sektinų idealų šventųjų. Jie visi, liesa, įvairiais keliais ir 
būdais paseką Kristum, tačiau tik visi savo visybėj su savo 
individualiniais ypatumais kaip tik paseką ir atvaizduoją tobu- 
ląjį, t. y. pilnintelį, Kristų!?). Bet šiuo atžvilgiu katalikų bažny- 
čioje yra įvykę nemaža permainų. Seniau manyta, kad tik 
asketas vienuolis tegalįs pasiekti tobulybę!8). Dabar iš tikro 
kataliko reikalaujama dviejų (kitokių) dalykų: stipraus kūno 
(askezė nebe tiek svarbi) ir tvirtos katalikiškos dvasios'?). Tad, 
esą, jau ir didmiesčiuose šiandien randama šventųjų, t. y., tobu- 
lybė pasiekiama nežiūrint luomo. 

„Šventųjų“ tikslas esąs tapti „sudievintais žmonėmis“ (L. 
Bopp). Kataliko galvojimui tatai nesudaro didelių sunkumų. Nes 
mėgiami tikinčio su Kristumi organiško suaugimo pavaizdavi- 
mai išblaško kylančias abejones. Katalikui bažnyčia yra taip 
prisisunkusi Kristaus dvasios ir gyvybės ir taip susijusi su šven- 
taisiais, jog šitokį vieningumą ir tegalima reikšti žodžiais: ban+ 
gavimas, sruvenimas, liepsnojimas, augimas, tobulėjimas, sudie- 
vinimas ir t. t. Be to, katalikų bažnyčioje regimojo ir neregimojo 
jos gyvenimo pusės yra tiek susijusios, net susiliejusios, viena į 
antrą įsisunkusios, jog sunku pagauti tik vieną kurią nors pusę. 
Pav., Sakramentuose pats Dievas tariąs atleidimo žodžius. Ka- 
talikas vyskupe mato ne tik regimą visokių žemės patogumų 
išsižadėtoją, bet ir apaštalų pasekėją ir dangaus raktų valdy- 
toją. Vienuolynai esą ne kas kita, kaip „Šv. Dvasios ugniavietės 
ir Kristaus. pasekimo aukšt. mokyklos“. Katalikų bažnyčios 
neregimoji pusė kartais savo sudaiktinime siekia kraštutiniausių 
ribų, arba regimi dalykai perkeliami į neregimybę. Visa tai 
kyla iš ypatingo mistiško Kristaus supratimo. Tad dažniausiai 
katalikų veikaluose apie bažnyčią nepaliaujamai kartojama, kad. 
kaip Kristus yra gyvas ir veikiantis, kaip jis yra Pats amžinos 
gyvybės šaltinis, taip Jis nepaliaujamai tokios gyvybės versmes 
lieja į savo mistinį kūną. Taip galvojant turima galvoj Kristų, 
prisikėlusį Viešpatį. Tuo tarpu užmirštama, jog Kristus į savo 
susirinkimą pašaukė apaštalus, kai žmonės dėl Jo paprastumo 
Jo nepažino, neišpažino. Šiandieninėj katalikų bažnyčioj Kris- 
tus taip regimai rodo savo galybę, jog jau daros sunkiau prieš 
tokį regimą didingumą priešintis“ Žmogus tiesiog verčiamas 
nusilenkti bažnyčioje besireiškiančiam karaliui Kristui. 

Kita vertus, jeigu bažnyčios vidujinis gyvenimas jau tiek 
išsiveržęs į regimybę, jau tiek esmingai pasireiškia jos siela, tai 
esamas ir užtinkamas katalikų bažnyčioje klaidas labai sunku 
priskaityti jos sielai. Juk iš aptartos katalikų bažnyčios sielos 
(esmės) nebgalėtų bepasireikšti toki istorijos bėgyje pasikartoję 
eugedimai ir reformų būtinumai. Šiaip juk sveika siela išsau- 
Goja sveiką ir kūną. Bet ir katalikas negali tvirtinti, kad jo 
bažnyčia jau iš pat pradžių buvusi be „raukšlių“, jog ji jau 
atbaigtinai įauganti į Dievo Karalystės amžinąsias formas. Juk 
ii iki šios dienos dar turėjusi reformuotis ir taisydintis. Todėl 
K. Adamas visą bažnyčios tragizmą mato ten, kad kai neišreiš- 
kiamasis privaląs įeiti į regimas formas, jo šviesos spinduliai 
esą laužomi ir iškreipiami. Bet atminkim, kad katalikų bažny- 
čia savo regimoms formoms teikia neabejotiną neklaidingumo. 
pripažinimą. Nors ji pati gerai žino, kad blogi popiežiai ir 
vyskupai yra Kristaus kūno „negyjančios žaizdos“, tačiau tuo 
pačiu ji nė kiek neabejoja pastaruosius laikyti tikrais Kristaus 
1r apaštalų pasekėjais ir vietininkais. Gal didelė kataliko meilė 
savo bažnyčiai verčią ją taip išaukštinti. Bet mylimajam galima 

„dvejopai patarnauti. Galima jo klaidų neminėti, jas dangstyti. 
Bet dar geriau jam padėsime, kada neslėpsime jo klaidų, bei! 
meile padėsime jas šalinti. Ir apie katalikų bažnyčią tegalime 
pasakyti, jog jos idealas yra tapti tobulu mistiniu Kristaus kūnu 
Siekti, kad Kristus joje vis aiškiau apsireikštų. Bažnyčios esmės 
stiprinimui juk nepatarnaujame, kada dirbtinai ją išpuošiame 
tobuiybe, marčios papuošalais, jeigu ji dėl to tebėra kovojanti 
ir to tikslo siekianti. Kad katalikas iš meilės savo bažnyčiai 
mato ją jau savo tikslo pasiekusią, tatai jis daro ne iš piktos 
valios. Kad. Dievas tapo kūnu, rodo, kad neregimasis įsiveržė į 
regimybę. Bet tik Jo paties regimą apsireiškimą tegalima laikyti 
dieviškų. Bet regimas formas, kutias tvarko žmonių rankos, 
palaikyti dieviškomis reiškia nuolatinį pavojų, dieviška paversti 
žemiškų dalyku. 

Kad to išvengtume, prieš tą tam tikru būdu protestuoda- 
ma, įsikūrė protestantų bažnyčia, kuri savo esmės pradėjo 
ieškoti ir dar tebeieško labiau neregimybėje. 


IV. REFORMACIJOS PIRMTAKŲ IR REFORMACIJOS TĖ- 
VŲ MINTYS REGIMOSIOS IR NEREGIMOSIOS BAŽNYČIOS 
KLAUSIMU. 


Jeigu kada nors kalbama apie neregimąją bažnyčią prieš 
reformaciją, tada šiuo atveju vis kalbama apie triumiuojančiąją 
bažnyčią. Dėl paties bažnyčios šupiatimo, kaip žinome, jau pa- 
čiais pirmaisiais šimtmečiais buvo daug kovota. Po montanistų 
sąjūdžių dėl bažnyčios tariamo šventumo kilo ilgametiniai gin- 
čai su donatistais. Donatistus nuveikti daug padėjo Augustinas. 
Augustinas, greičiausiai donatisto Tykonijaus dėka, išmoko 
skirti corpus domini verum ir c. d. permixtum sive simulatum, 
nes Tykonijus jau anksčiau buvo kalbėjęs apie corpus domini 
bipartitum, t. y. grynąją ir negrynąją Viešpaties kūno pusę. 

Augustinas skiria tariamuš ir tikrus bažnyčios narius. 
Tikrieji yra išrinktieji, kurie dabar dar nėra regimai išpa- 
žįstami: Tik laikui atėjus šie pastarieji sudarys tikrąją bažny- 
čią. Augustinas skiria lyg ir tris bažnyčias. Katalikų yra ta, 
kuri kilusi iš apaštalų. ' Nuo šios išviršinės (katalik.) skiriasi 
vidujinė, Dievo dvasios sužadintoji meilės bendrija (invisibilis 
-caritatis coimpages, De bapt. 3, 26). O siauresne prasme, apskri- 
tai, bažnyčia esanti išrinktųjų (praedestinatorum) bendrija. Be 
to, ši ėsančioji bažnyčia esanti tiek Kristaus, tiek dangaus kara- 
lystė (De civ. dei 20, 9). Augustino supratimu, bažnyčiai stiprinti 
didžiausios reikšmės turį Sakramentai. Jie esą regimi dieviš- 
kųjų dalykų ženklai. Be to, Sakramentas esąs ir regimasis žodis 
(verbum visibile, In Joan. 80, 3). Pastarąja mintimi Liuteris 

dažnai pasinaudojo prieš Romos bažnyčią. Kiti bažnyčios tė- 
vai, kaip Jeronimas, Origenas ir kt., skyrė taip pat išviršinę 
bažnyčią nuo vidujinės, tačiau regimosios ir neregimosios baž- 
nyčios terminų jie dar nevartojo!). Taip pat ir praktiškais su- 
metimais viduriniąis amžiais nuo šios išviršinės, žemėje regi- 
mogsios bažnyčios skirdavo mistinį Kristaus kūną. 

Todėl protestantas jokių būdu negali tvirtinti, kad jo baž- 
nyčios supratimas reformacijos tėvuose paaiškėjęs naujo Dievo 
apreiškimo dėka. Aiškiai matyti, kad Viklefo ir Huso bažny- 
čios supratimai atsiliepė ir; reformatorių galyvojime. Juk jau 
viduriniais amžiais iš Romos bažnyčios globos bėgę katarai, 
begardai, lolardai, valdiečiai įr k., kurie miškuose ir tarpukal- 
nėse rinkdavos į savo bendrijas, siekė ne ko kito, kaip sudaryti 
pasišventėlių ir šventųjų bažnyčią. 

Dar neseniai vis manyta, kad Liuteris savo bažnyčios 
mokslą teišplėtęs tik sunkių aplinkybių prispirtas. Taigi, dirbti- 
nai sugalvojęs neregimosios bažnyčios mokslą. Dabar K. Holl 
neabejotinai įrodė, kad neregimosios bažnyčios sąvoka Liuteriui 
išaugusi jo psalmių komentaro metu (jau apie 1513 m., o ne 
nuo 1518 iki 21 m.). Dalyką žinančiam jau nėra abejonės, jog 
nuo Bielo bažnyčios supratimo iki Liuterio neregimosios bažny- 
čios bėra nedidelis tarpas. Didesnį skirtumą tarp Bielo ir refor- 
macijos pirmtakų (Viklefo ir Huso) bei tarp Liuterio neregimo- 
sios bažnyčios mokslo matau ten, kad pirmieji labiau pabrėžė “ 
išrinktųjų vienetą ir jų bendriją, tuo tarpų Liuteris pačios 
bažnyčios esmę matė Evangelijoje, žodžio skėlbime. 

' Liuterio supratimu, pačiu žodžio skelbimu įvykstąs tam 
tiktas krikščionių: išrinkimas (anot Jdno Ev.), tam tikras TuO- 
latinis teismas, tokiu: būdu, kad išsiskiria išdidūs ir sau teisūs, 
o pasilieka tie, kurie tikėjimu priima Dievo žodį. Evangelijos 
klausą ir tikį, šis mažesnis išskirtųjų būrelis, ir esanti Kristaus 
' bažnyčia. Jos nariai yra Kristaus sąnariai, neš jie tikėjime yra 
susijungę su Kristumi. Tokiuose Kristus apsireiškia kaipo galva. 
Kaip Kristus bažnyčios galva dar paslėpta, taip ir ji pati (W. 
A. III 124, 26) Tokiu būdu bažnyčia esanti savo esmėje nere- 
gima?).' 

Reformacijos pirmtakai tikrajai bažnyčiai suprasti jau 
smarkiau pabrėžė predestinacijos reikšmę. Vikleto supratimu, 
šventųjų bažnyčią sudazo:ne kas kita, kaip pateisintųjų surin- 
kimas. Kad tikroji bažnyčia yra išrinktųjų visėtas (praedėsti- 
natorum universilas) ir kad dėl to tikrosios bažnyčios esmės 
it jos narių skaitlkiaus nesą galima nei pažinti nei sužinoti, Lo 
viso iš Viklefo išmoko ir Husas. Husas skiria keturis būrius: 
išrinktųjų, kužie ir vardu ir esme priklauso bažnyčiai, pagonų 
ir veidmainių būvį bažnyčioje. O išrinktieji, Huso: supratimu, ir 
skiriasi į dvi dalis; dabarčiai ir amžiaus išrinktieji (pav., Judas 
ir Povilas). Bet Husas.kovojančios bažnyčios išrinktųjų, žiaoma, 

neieskojo kur nors kitur, kaip Romos bažnyčios ribose, nors 
tarp pasmerktųjų galėtų ir betkoks kunigas arba popiežius būti 
Liktumėim nesupralę Huso suprastosios bažnyčios esmės, jei 
gu jo tokią bažnyčią laikytumėm vien tik išrinktųjų visetu — 
ecclesia sancta catholica e. universalis omnium praedestina 
torum universitas, — o kartu neatsimintumėm, jog šios esmė 
glūdi ir Dievo dovanai teikiamos malonės, mistinio Kristaus kū- 
no ir Sakramentų, bendrijoje. 

J. Veselis (+ 1482 m.) jau visai Liuterio prasme skelbė, kad 
visuotinėj bažnyčioj esanti ir Kristaus bažnyčia. Taigi, regimo- 
joj tilpsta neregimoji bažnyčia. O visuotinė bažnyčia esą galinti 
ir suklysti, nes pati dar esanti nuodėminga. O, anot Veselio (We- 
sel + 1489 m.), šventųjų bendriją sudarė tie, kurie yra vieningo 
tikėjimo, vienos vilties ir visi viena meile kartu sujungti su 
Kristumi. 

Šiaip pirm Liuterio apskritai tebuvo skiriama pašauktieji 
(vocati) ir išrinktieji (electi). Dirva, kurioje auga ir kviečiai, ir 
raugės, ir tikrieji kviečiai, kurie turėjo, pilna to žodžio prasme, 
sudaryti tikrąją bažnyčią. Nepasisekus reformuoti išviršinę baž- 
nyčią, pradėta vis labiau nuo jos nusikreipti, tuo pačiu vis la- 
biau artintasi prie vidujinės bažnyčios. Kai Liuteriui Leipcigo 
disputo metu buvo pasiūlyta nusilenkti popiežiaus ir Romos 

„bažnyčios autoritetui, anas rėmėsi Huso pasakymu, kad šventoji 
ir tikroji bažnyčia esanti išrinktųjų visetas. Tad tuo pačiu nere- 
gimoji bažnyčia pradėta statyti virš regimosios. 

Liuteriui, kaip minėjome, bažnyčia savo esmėje turėjo būti 
neregima, nes ją sudaro Kristų tikinčiųjų ir su Kristumi tikėjime 
susijungusių krikščionių bendrija. Romos bažnyčia negalinti būti 
tikroji jau vien dėl to, kad ji esanti visiems regima, Apie tikrąją 
bažnyčią, esą, negalima pasakyti, kad ji esanti čia arba ten. Nes 
ką tikime, to nematome. Tikrąją bažnyčią mes galime tik tikėti, 
ne regėti (Erl. 27, 108, 303). Tik vienas Kristus pažįstąs tikrą- 
ją bažnyčią ir jos narius. Liuteris pripažįsta ir esamųjų (kata- 
lik.) bažnyčią, tik pc Sakramentų pirmoj vietoj stato žodį. To- 
dėl jo bažnyčia labiau neregima. Dabar, anot Liuterio, kur tik 
apsakomas Dievo žodis, ten augąs ir vaisius. Šis vaisius tai žo- 
džio dėka dauginantys tikintieji. Šitokia bažnyčia nematoma kū- 
no akimi, bet tikėjimu. Liuteriui bažmyčia yra ten, kur yra žodis, 
c kur žodis —— ten Šv. Dvasia, ten ir Kristus, ten tad ir tikroji 
bažnyčia. Visi tikį Kristų ir turį Šv. Dvasią sudaro šventųjų 
bendriją; kas netiki, tas nepriklauso prie tikrosios bažnyčios, 
nes neturi Šv. Dvasios. ) 

Neregimoji bažnyčia auga per Kristų ir žodį, o išoriškai 
tvirtėja glaudžių. tikinčiųjų bendravimu. Nors ji yra dvasinė, 
tačiau ji nėra kokia nors „Platono idėjinė valstybė“ (W A VII 
686, 9). Neregimąją bažnyčią sudaro tikintieji, kuriuos Dievas 

išsirenka ir per juos ir juose kuria savo karalystę. Toji Kristaus 
valdžia esti ne žemiška, bet dvasiška, nes Kristus valdo širdis 
ir sąžines (Erl. 40, 52). Dievas per Evangeliją valdo ir surenka 
savo tikinčiųjų bendriją. Toji Kristaus bažnyčia yra regima 
kiekviename tikinčiųjų surinkime, kur tik susirenkama klau- 
syti žodžio ir vartoti Sakramentų. Kur žodis ir sakramentai 
(tinkamai vartojami!), ten yra Kristus, ten yra jo bažnyčia ir 
šventųjų sueiga, nors tai „ir kūdikiai lopšiuose būtų“ (Erl. 27, 
108). Tikras žodžio ir Sakramentų vartojimas yra tikrosios 
(nereg.) bažnyčios pažinimo ženklas. Kadangi regimoje bažny- 
čioje buvo apsakomas žodis ir tiekiami Sakramentai, tai ir ji 
buvo reikalinga, kad tuo patarnautų neregimajai bažnyčiai, 
Tuo tikslu regimajai buvo reikalinga ir valstybės globa. 

Tačiau Liuteris skiria ne dvi bažnyčias, bet tik vienos 
ir tos pačios dvi puses: viršinę ir vidujinę. „Išviršine“ ir „vidu- 
jine“ bažnyčia ir krikščionybe vadina ne tam, kad ją skirtų, 
bet vien tik aiškumo dėliai. Lygiai taip, kaip jis skiria dvasinį 
ir kūninį žmogų. Taip ir vadina: ausserlich, sichtlich, innerlich, 
geistlich... Christenheit, Volk, Samlung, Kirchen (Erl. 27, 102). 
Liuteris norėjo liktis katalikų bažnyčioje, nes jai paviršutinės 
gyvybės jis ir neginčijo. Bet iš jos išskirtas, nemanė steigti ko- 
kią nors sektą, ypač kokią nors šventųjų bendriją. Jis tikėjo, 
kad ir esąs iš išviršinės bažnyčios išskirtas, tačiau priklausąs 
tikinčiųjų bendrijai. Tad jis ir palaikė tokią bažnyčią, kurioje 
tilptų gerieji ir piktieji, pateisintęeji ir nuodėmingieji. Širdyje 
slėpdamas gilią meilę neregimajai bažnyčiai, su dideliu skausmu 
nuo Romos bažnyčios skirdamasis, stojo pats tvarkyti ir kurti 
regimosios ir išviršinės bažnyčios pamatų. 

Žvelgdamas iš savo neregimosios bažnyčios idealo, Liute- 
ris greit susiorientavo išviršinės bažnyčios uždaviny. Juk reikėjo 
vietos, regimos bendrijos, iš kurios ir kurioje būtų skelbiama 
Evangelija, kurios dėka tik gyvena ir auga pati tikroji bažny- 
čia. Ji nekabėjo ore, bet buvo matas, kuriuo buvo matuojama re- 
gimosios bažnyčios struktūra. Žodžio skelbimui reikėjo tam 
tikrų urėdų, taip pat tvarkos ir drausmės. Jis tikėjo, kad ir iš- 
viršinės bažnyčios griuvėsiuos Kristus kuria savo bažnyčią ir 
ją išlaiko. Tuo pasitikėdamas, jis priešinosi ir Bohemijos pikar- 
dams, kurie steigė savo atskirą šventųjų bažnyčią. Todėl ir iš 
viršinėje bažnyčioje Liuteris neleido daryti skirtumo tarp „šven: 
tųjų“ ir nuodėmingųjų. Neleido dėl to, kad jo bažnyčios supra- 
timas kilo iš jo ypatingo pateisinimo supratimo — simul iustus 
et peccator. Todėl jam ir ta pati Romos bažnyčia vis liko (kol 
netapo išskirtas) ta brangintina vieta, iš kurios buvo galima 
skelbti Evangeliją. Liuterio supratimu, regimoji bažnyčia turėjo 
likti liaudies bažnyčia (Volkskirche), kurioje tilptų ir pateisin- 
tieji ir nuodėmingieji. Juoba, kad ir šventuose žmonėse sena- 

sis Adomas vis dar pasireiškiąs jų suklupimuose (Erl. 2, 53). Re- 
gimoji bažnyčia negalinti būti vien tik šventųjų bažnyčia. Kaip 
kūnas negalįs išlikti „grynas“, bet savyje dar ir visokio „prie- 
do“ talpinąs, taip esą ir su bažnyčia. Ji, būdama žemėje, negali 
išlikti nesutepta (Erl. 2, 65). Tikroji bažnyčia vis liekanti kry- 
žiaus priespaudoj. Tik netikroji bažnyčia esanti išgražinta ir 
išsiptuiošusi, regimai išdidus, kaip Sodoma (Erl. 26, 17). 

Liuteris ypač reiškė nepasitikėjimo, kam Kristus nu- 
stumtas vien tik rykaujančion ir liekąs be valdžios kovojan- 
čioj bažnyčioj. Kadangi bažnyčia statydinas žodžių apie ir ti- 
kėjimu į Kristų, tai tokios galva negalįs būti joks popiežius, 
tik Kristus. Regimosios bažnyčios galia yra tik žodyje (Erl. 40, 
87). Tikroji bažnyčia negalinti jokiu būdu būti siejama su Roma, 
nes ji, nors ir išsklaidyta, tačiau, kas svarbiausia, esanti vie- 
ninga savo tikėjimu į Kristų (Erl. 27, 107). 

Liuteriui neregimosios bažnyčios supratimas, be abejo, 
padėjo ir nutiesti gaires, kaip tvarkyti regimąją bažnyčią. Ypač 
tam daug padėjo visuotinosios kunigystės supratimas. Būda- 
mas buvęs vienuolis, Liuteris gerai suprato bendrijos reikšmę. 
Bazilijus kadaise norėjo steigti vienuolių bendrijas tikrajam 
krikščioniškumui įgyvendinti. Bet Liuteris tokio tikslo bendri- 
jas norėjo įgyvendyti ne vienuolyne, bet kasdieniniam gyve- 
nime. Daug kas (Parpert ir k.) iš šito užsimojimo nusprendė, 
kad Liuteris norėjęs steigti evangeliškus vienuolynus. Kaip ži- 
nome, Liuteris norėjo steigti tikrųjų krikščionių „Kerngemein- 
de“, bet jis juk ir pasakė, kad dar neturįs tam tinkamų žmo- 
nių. Bet Liuteris, apskritai, priešinos ne tik betkokiai bažny- 
tinei prievartai, bet jis buvo priešas betkokios „šventųjų“ gru- 
pės. O prieš pastarąsias jis statė iš savo neregimosios bažny- 
čios idealo kylančią šventųjų bendriją, paremtą visuotine ku- 
nigyste. 

Liuteris, galima sakyti, buvo ne tik šventųjų bendrijos 
minties atnaujintojas, bet jis ją ir „iš dangaus nukėlė žemėn“ 
(K: Holl). Kaip žinome iš apaštalo Povilo, šventųjų bendrija 
buvo ta tikinčiųjų bendrija, kuri savo visetu buvo tarsi vienas 
kūnas, nes pasidalinta skausmais ir džiaugsmais: Viduriniais 
amžiais ši bendrija buvo suliedinta su triumfuojančia ir kovo- 
jančia bažnyčia. Jos būtis ir esmė žemėje liko tada aptamsinta. 
Liuteriui šventųjų bendrija (comunio sanctorum. 3) yra ne ki- 
tur, tik žemėje įgyvendintina. Tokiu būdu tarp paprastų krikš- 
čionių ir šventųjų žemėje nebdaroma skirtumo (Erl 30, 369), 
Mirusieji lieka mums paslėpti, todėl svarbiausia čia žemėje 
esą padėti kenčiantiems broliams. 

Tokios bendrijos pamatas yra Kristaus. Eržias (theolo- 
gia crucis). Kryžiaus žodžiu -laimėtieji, tam (pateisinimo, atlei- 
dimo) žodžiui tikintieji sudaro tikrąją bažnyčią, kuri pusilie- 

kanti paslėpta po „kryžiaus ženklu“. Žvelgdamas į kryžių, 
nuolat matai save nuodėmingą. Toks būdamas, kaip pats elgsies 
prieš savo silpnesnį brolį? Kita vertus, nesigėdyti Nukryžiuo- 
tojo, reiškia nesigėdyti savo silpnųjų brolių. Esą, Dievą tegali- 
ma mylėti tik artime, Kristaus kryžiuje, nes ir „Kristus tegy- 
vena tarp nuodėmingų“. Kryžiaus meilė, nepriklausanti nuo 
objekto: (nėra eros), verčia ir atsimylėti ir atsilyginti negalintį 
mylėti. Tai yra N. Test. agapes supratimas. Tad šios bendrijos 
esmė ir yra ta, jog tikintys ir su Kristumi, ir tarp savęs yra 
susijungę meilėje, lyg „vienas pyragas“. Iš čia susidaro „„admi- 
rabile comercium, frėlich, Wechsel" tarp Kristaus ir tikinčiojo. 
Mano nuodėmė virsta Kristaus — štai kas bendrija. Savo brolio 
gėda nešioju aš — štai bendrijos esmė. Kas paliečia vieną narį, 
paliečia visą kūną. Pagal šią bendrijos dvasią reikia pakęsti 
tiek regimosios bažnyčios, tiek jos tarnų ydas. Esant tokioj 
bendrijoje, negalima pamesti kitų silpnesnių ir, pačiam atsisky- 
rus, steigti kokią nors sektą, kokį nors šventųjų ratelį. 

Bet visų vyriausiai šventųjų bendrija reiškiasi Šv. Vaka- 
rienėje, todėl ir Komunija (pav., iš daugel grūdų—kepalas; iš 
daugel uogų—vynas). Tuo pačiu altoriaus Sakramento ženk- 
las yra regimas šventųjų bendrijos ženklas. Tad tikroji bažny- 
čia reiškia Liuteriui ne ką kita, kaip šventųjų bendriją. Todėl 
ir sunku ją matyti. Tik Kristus vienas pažįsta savo avis (Erl. 
12,48). Katalikų teologai dažnai neigia šventųjų bendrijos bu- 
vimą protestantuose, nes jų tokia bažnyčia esanti neregima, 
4). Bet, Liuterio supratimu, žodyje, Sakramentuose ir šventų- 
jų bendrijoje mums laiduojama tikrosios, neregimosios bažny- 
cios būtiš. . | 

Didelę Liuterio įtaką simboliniams liuterionių raštams 
apskritai, bet ypač ją aiškiai matome Kontesijos Augustano 7 
skirsn. nusakytoje bažnyčios sąvokoje — congregatio sancto- 
rum, sueiga, šventųjų susirinkimas, kur tinkamai, (recte) mo- 
koma Evangelija ir tinkamai vartojami Sakramentai, Vieni su- 
prato, jog čia kalbėta tik apie neregimąją, kiti — jog apie dvi 
atskiras bažnyčias. Daug ginčytasi. Buvo užmiršta, jog kalbėta 
apie vieną ir tą pačią bažnyčią, kuri turi savo dvi puses. K. A. 
8 skirsnyje dar papildomai pasakyta, kad bažnyčia, nors pirmoj 
eilėj yra šventųjų ir tikrai tikinčiųjų susirinkimas (congrega- 
tio), tačiau joje esą daug veidmainių ir piktųjų primaišyta, bet 
vistiek tai neliečia Sakramentų veikimo (prieš donatistus). 
Šioje vietoje tegalime nurodyti Konfesijos Apolog. 7 straipsnį, 
kur plačiai aiškinama šios vienos bažnyčios dvi pusės, pav.. 
kluone tarp grūdų yra ir pelų, tinkle tarp sveikų žuvų — ir 
sugedusių; kaip tikintieji bažnyčioje sudaro Dievo karalystę, 
taip netikintieji priklauso velnio karalystei, ir t. t. Bažnyčio- 
je, anot Melanchtono ir K. Apologijos, esą ir gerų ir piktų. Pir- 

mieji sudaro bažnyčią, tiek iš vardo, tiek iš esmės (nomine et 
re), o pastarieji šiai tik vardu tepriklauso. 


Bet Melanchtono Loci (1559 m. e. 1.) bažnyčios nariais ne- 
bepripažįsta išrinktųjų, tepripažįsta tik pašauktuosius (coetus 
vocatorum, gui est eccelsia visibilis). Melanchtonas tepripažįs- 
ta tik regimąją bažnyčią, kuri siejama su ministerium  evan- 
gelii. Šalia šios regimosios bažnyčios jis nepažįsta išganymo. 
Tikrosios, tos vienos regimosios bažnyčios ženklu eina dabar 
tikrasis bažnyčios mokslas. Kiek čia atsitolinta nuo Liuterio 
bažnyčios supratimo, nereikia aiškinti. Mklanchtoną šiąja Liu- 
teriui priešinga kryptimi pastūmėjo susidariusios krikštininkų 
Įsimb. r. vad. donatistais) grupės, kurios siekė sudaryti regi- 
mas šventųjų bažnyčias. Liuterio neregimosios bažnyčios min- 
ties nesupratę, Muncero, K. Švenkfeldo ir S. Franko šalininkai 
panorėjo visai iš išorinės bažnyčios išeiti, norėjo steigti tikrąją 
šventųjų bažnyčią. Daugelis jų (kaip seniau montanistai) laukė ir 
besiartinančio paskutinio teismo. Todėl skubėjo kviečius at- 
skirti nuo pelų. Kad išliktų šventųjų bažnyčia, pradėjo krikš- 
tyti ir suaugusius. Jie užmiršo, kad, anot Liuterio, tikroji baž- 
nyčia yra Dievo darbas, kurį Jis Pats vykdo pasaulyie; tad 
nereikia, kad patys žmonės kitus teistų ir patys isrinkimą da- 
rytų. 


Bet visiems reformacijos tėvams apskritai bažnyčia pir- 
moj eilėj buvo išrinktųjų visetas; būdama tokia, ji "suvo tikė- 
jimo dalykas. Dėl to nenoromis teko aiškiau skirti regimąją ir 
neregimąją bažnyčią. Didžiausią skirtumą tarp abiejų bažny- 
čių, arba, galima sakyti, bažnyčią padalinta į dvi atskiras da- 
lis, matome Cvinglio bažnyčios moksle. 


Vietomis Cvinglis kalba, kaip ir Liuteris, apie dvi vienos 
ir tos pačios bažnyčios puses, pav. christ. fidei esepos: šventoji 
visuotinoji bažnyčia esanti ir. regima ir neregima. Antra ver- 
lus, kitose vietose aiškėja, kad. bažnyčia kaipo išrinktųjų vise- 
las, Cvinglio supratimu, egzistavo tik idėjoje ir tikėjime. Baž- 
nyčia tikrenybėje buvo regima ir apribota kokia nors miesto, 
kaimo arba valsčiaus krikščionių sueiga, vad. Kilchoere, arba 
parapija (pav., vietos susirinkimas, parapija Korinte, Ciuriche 
ir t. t.). Ciuricho dispute bažnyčia Cvingliui yra tikrai tikinčių- 
jų visetas (Zal, Menge), kuri Dievo dvasioje ir jo valioje susi- 
renka (8 ir 9 art.). Ši bažnyčia yra išplitusi po visą pasaulį. Ji 
jungiama dvasios ir vieningo tikėjimo. Ją tik vienas Dievas te- 
pažįsta. Aiškindamas tikėjimo išpažinimą.  Cvinglis išveda, 
kad visuotinoji bažnyčia esanti Dievo nuotaka. 5). Bet apskri- 
tai Cvinglio moksle galima skirti tris bažnyčios sąvokas: Kilcho- 
ere (vietos bažnyčia, parapija), tikrai regima; šių visame pasauly- 
je esančių vietos bažnyčių regimoji sanglauda — universalinė 

bažnyčia; neregimoji amžinoji, vienam Dievui težinomoji baž- 
nyčia. 

Kad tikėjimas būtinai turi savo pamatavimo ieškoti nere- 
gimybėje, tą galingai ir sistematingai išreiškė Kalvinas savo 
bažnyčios moksle, Bažnyčia apskritai mums reikalinga dėl to, 
kad mes dar nepasiekę angelų laipsnio. Todėl regimoji bažny- 
čia yra mūsų motina ir auklėtoja. Joje Dievas nori mus, savo 
vaikus, surinkti ir išauklėti. Kas Dievą laiko savo tėvu, tas tu- 
ri ir bažnyčią laikyti savo motina, 6). Todėl esą pavojinga re- 
gimąją bažnyčią, savo „motiną“, apleisti. Kaip Dievas Sen, 
Test. žmonių mokinti siuntė ne angelus, bet žmones, taip ir 
šioje regimoje bažnyčioje Jis mus mokina ir auklėja per kitus 
žmones. Todėl bažnyčia, kaipo šventųjų bendrija, yra ir dova- 
nų ir larpusavios pagalbos bendrija. Ji gyvuojanti kaip vienas 
kūnas. Tokios bažnyčios nesą reikalo rankomis apčiuopti. 
Svarbiausia yra tikėti, jog Kristus yra šventųjų ir išrinktųjų 
bendrijos galva. Visi Dievo išrinktieji jungiami tos vienos gal- 
vos; šiaip kūnas būtų sudraskomas. Be to, ne mums patiems 
reikia atstumtuosius skirti nuo išrinktųjų; tai daro Dievas. Apie 
kito žmogaus išrinkimą aš nieko negaliu spręsti. Bet neregi- 
mąją bažnyčią sudaro tie, kurie per Dievo malonę yra priimti Jo 
kūdikiais ir per Šv. Dvasią yra tapę Kristaus sąnariais. Šiai 
bažnyčiai priklauso visi nuo šio pasaulio pradžios išrinktieji. 
Bet yra dar ir šios neregimosios bažnyčios viena dalis žemėje. 
Ji yra ten, kur tikima Dievą ir Kristų. Šios bažnyčios narių tar- 
pe yra ir daug veidmainių, kurie tik vardu tepriklauso prie 
bažnyčios, kuriojė tik tikrame žodžio apsakyme ir prideran- 
čiame Sakramentų vartojime regimai įrodoma, jog čia turima 
reikalo su tikrąja bažnyčia. Kas prieš tokią bažnyčią veikia, 
priešinasi pačiam Dievui. Tikrosios bažnyčios (žemėje) nariai 
yra tie, kurie tiki, tinkamai gyvęna ir su tikinčiais kartu ne- 
pameta Dievo ir Kristaus. Kadangi Viešpats dar Pats bažny- 
čios raukšles lygina ir ją gražina, tai aišku, jog jos šventumas 
dar nesiekia tobulybės. Bet, kaip jau sakyta, visuotinis nere- 
gimosios bažnyčios išrinktųjų skaičius tėra žinomas vienam 
Dievui. 

Kaip iš viso paaiškėjo, reformacijos pirmtakų ir tėvų su 
neregimosios bažnyčios idėjos augimu neatskiriamai susijęs ne 
tik jų bažnyčios mokslas, bet ir jų žygiai bažnyčios reforma- 
vimo linkme. 

Pav., Husas iš savo bažnyčios, kaipo išrinktųjų viseto, idė- 
jos kritikuoja esamąją išviršinę bažnyčią. Liuteris iš neregi- 
mosios bažnyčios idealo tiesė gaires regimosios bažnyčios san- 
tvarkai. Melanchtonas ginčuose su įvairiais regimosios bažny- 
čios neigėjais (spiritistininkais ir krikštininkais) buvo verčia- 
mas bažnyčios esmės ieškoti ir labiau akcentuoti ją išorinėje 

santvarkoje ir jos mokslo grynume. O Cvinglio vietos parapi- 
jos prasme bažnyčios supratime apsireiškia didelis prisitaikini- 
mo gabumas ne tik prie laiko dvasios, bet ir prie teoretinės tra- 
dicijos, o bažnyčios gyvenimo praktika kaip tik ir įrodė, kad, 
sekant šią Cvinglio mintimi, į bažnytinį darbą iš tikro galima 
įtraukti mases. O Kalvinas savo dideliais sisteminimo gabu- 
mais ne tik sugebėjo neregimosios bažnyčios idėją, kaipo vie- 
nam Dievui težinoma, išrinktųjų bažnyčią, iškelti tikru protes- 
iantų bažnyčios orientavimosi ženklu, bet ir išorinės bažny- 
čios veikimui jis atrado visiškai naujų kelių, 

Po reformacijos besikurianti protestantų bažnyčia, kuri 
vadovavosi savo neregimumo idealais, be abejo, atrado ir sa- 
vo regimosios, išviršinės bažnyčios veikimui naujų kelių. Tik a7 
ji šiai, taip galingai reformatoriuose pasireiškusiai orientavi- 
mosi intencijai liko ištikima, tenka spręsti iš jos tolimesnio gy- 
venimo. 


REGIMOSIOS IR NEREGIMOSIOS BAŽNYČIOS DOGMOS 
REIKŠMĖ IR LIKIMAS PROTESTANTIZME. 


Neregimosios bažnyčios idėja turėjo protestanto sielai iš 
tikro būti artima, nes protestantai pradėjo ją vis ir vis labiau 
domėtis. Nuo reformacijos tėvų dogmatikoje pradedama aiš- 
kiai skirti regimoji bažnyčia nuo neregimosios. Neregimosios 
bažnyčios idėja tapo iš tikro protestantų bažnyčios orientaci- 
jos ženklu, Todėl ir neregimosios bažnyčios dogma buvo vadi- 
nama protestantiška!), : 

Mintis, kad bažnyčia esanti išrinktųjų visetas — ši refor- 
macijos pirmtakų mėgiamiausia mintis — liko Romos bažny- 
čios Kostnice ne tik atmesta, bet ir pasmerkta, Katalikų teo- 
logai savo atsakyme į Konf. Aug. 7 straipsnį ir tvirtina, kad 
šiame straipsnyje esanti atnaujinta Huso herezija. Esanti tik 
viena bažnyčia, susidedanti iš dviejų dalių. Nors piktieji ir 
esą negyvi sąnariai, tačiau jie vis pasilieka prijungti prie to 
vieno kūno. Catech. Rom. sako, kad tik netikintieji arba pa- 
gonys, heretikai ir k. nepriklausą prie bažnyčios. Bažnyčioje 
esą nuodėmingieji dar nepanaikiną bažnyčios šventumo. Nes 
Pats Dievas yra bažnyčią pašventinęs. Be to, ji pašvenčiama 
ir Sakramentais. Bažnyčios neregimasis valdytojas esąs Kris- 
tus, o jos regimasis — popiežius. Tad šalia tos vienos vad. 
šventos, katalik ir apaštalų bažnyčios, nebeieškoma dar kokios 
l10ors neregimos. A 

Jėzuitas Bėlarminas savo veikale De ecclesia tvirtino, kad 
tikėjimo išpažinimas, Sakramentų vartojimas ir priklausymas 

teisėtų ganytojų ir Romos vyskupų valdžiai jau pakankamai 
įrodąs, kas prie bažnyčios priklauso, kas ne, Belarminas smar- 
kiai pabrėžė Romos bažnyčios regimąją pusę. Ji esanti tiek 
regima ir užčiuopiama, kaip ir Galijos valstybė. Tarp 15 Belar- 
mino įvardintųjų tikrosios bažnyčios žymių daugumas yra re- 
gimai apčiuopiamos žymės. 

— Todėl dabar aišku, kad protestantai, labiau pabrėžda- 
mi savo bažnyčios neregimąją esmę, tuo pačiu jau kovojo ir 
prieš Romos bažnyčią ir rankomis apčiuopiamą jos regimybę. 

Reformatoriai apie neregimąją bažnyčią kalbėjo labiau 
kaip apie tikėjimo objektą. Jiems tai nebuvo dar jokia dogma. 
Neregimosios bažnyčios idėja buvo paversta dogma tik ko- 
voje su įvairiais frontais. Aiškiai matome, kad Kemnicas, 1a- 
biau sekdamas Melanchtonu (prieš krikštininkus), smarkiau 
pabrėžė regimąją bažnyčią. Tuo tarpu Jonas Gerhardas, pole- 
mizuodamas su Belarminu, vėl labiau pabrėžė neregimosios 
bažnyčios reikšmę. Nes daug katalikų teologų, bekritikuoda- 
mi protestantų bažnyčią, tokios visai nenorėjo pripažinti, nes 
ši esanti visai neregima. 

Kaip žinome, Liuterio supratimu, bažnyčia savo esme bu- 
vo neregima. Tik regima ji tapo žodžio apsakymu ir Sakra- 
mentų tiekimu. Iš tokio bažnyčios supratimo buvo galima da- 
ryti įvairių išvadų. 1. Buvo galima stengtis gryninti pamokslą. 
Nes tuo regimoij bažnyčia galėjo patarnauti neregimajai. 2. Ka- 
dangi tikroji bažnyčia suprasta esanti neregima, tai buvo gana 
lengva apleisti pačią regimąją bažnyčią. Buvo galima kuo ma- 
žiausia rūpintis jos reikalais. Šitaip mano ir K. Švenkieldas ir 
S. Frankas. Anot Heitmuelerio?), kada Liuteris iš Aigipto (Ro- 
mos) vergijos išvestuosius palikęs dykumose, už bažnyčią, kai- 
po šventųjų bendriją, stojęs kovoti K. Švenkfeldas. Kada Liu- 
teris sutikęs bažnyčion priimti mases, t. y. atsisakęs surinkti 
tikinčiuosius ir šventuosius į atskirą bažnyčią, jis ir sutikęs, 
kad krikščionys būtų prievarta verčiami tapti liuteriškosios 
landeskirchės nariais. Tad tuo pačiu Liuteris jau kovojęs ir 
prieš pirmutinį savo bažnyčios idealą. Taigi, anot Heitmuele- 
1io, kada bažnyčioje nebuvo žiūrima drausmės ir šventumo, 
landeskirchė pavirtusi tikru Babeliu. Bažnyčia netekusi Die- 
vo surinkimo karakterio. O pas. vyresnybėms pradėjus tvar- 
kyti bažnyčios reikalus, tuo pačiu reikėję daryti skirtumo tarp 
dvasininkų ir eilinių žmonių, kai tuo tarpu N. Test. ir jaunes- 
niajam Liuteriui visi buvę lygūs visuotinoj kunigystėj. Bet visa 
tai, anot Heitmuelerio, pataisyti norėjęs K. Švenkfeldas, buvęs 
Liuterio smarkiai iškoliotas, ir dėl to — bažnyčia negalėjusi 
likti šventųjų bendrija. 

Be lo, 1š Liuterio neregimosios bažnyčios idealo galėjo dar 
siūlytis ir štai kokia išvada: jeigu bažnyčia yra šventųjų ben- 

drija, tat regimai 1r steikime tokią! Kam norėti tik slėptis ne- 
regimoj bažnyčioj? Kodėl tikrajai bažnyčiai nepasirodyti re- 
gimai? Iokią šventųjų bendriją regimai įgyvendyti buvo mė- 
ginę monlanistai donatistai ir k. Juk iš pradžių ir pats Liute- 
ris pritarė mažesnių bendrijų (Kerngemeinde) A kas Tik 
jis teisinosi dar „neturįs tam tinkamų žmonių“. Todėl įsikarš- 
čiavę krikštininkai nė kiek nesvyravo šventųjų bendrijos stei- 
gimo reikalu. Jų žygis tai protestas už šventųjų bendriją, prieš 
masių bažnyčią gyvenime. Liuteris šventųjų bendriją skelbė 
labiau idėjoje, bet nesteigė tokios gyvenime, Kadangi krikšti- 
ninkai manė jau tikrai priklausą prie Dievo išrinktųjų, jie no- 
rėjo tai ir regimai parodyti. Jų supratimu, kiekvienas galįs bū- 
ti Šv. Dvasios pamokytas; tad ir nelabai tereikia dar kokio 
nors išviršinio autoriteto. Bet Liuteris pirmiausia nusilenkė iš- 
viršinio žodžio autoritetui. Kai krikštininkai tepripažino tik 
„vidujinį, tik Dvasios paliudytą žodį“, bet nežiūrėjo išviršinio 
žodžio, Liuteris juos pavadino svajotojais, atskalūnais (Schwar- 
mer). Įdomu tai, kad ir Liuteris, ir krikštininkai bažnyčios 
klausimu rėmėsi šventųjų bendrija. Tik Liuteris tokios kaip 
bažnyčios nesteigė gyvenime. 

Norėti jau čia žemėje sudaryti šventųjų bendriją, iš tikro, 
labai viliojantis idealas. Bet krikštininkai buvo tokie žmonės, 
kurie nelabai skiria idėjas nuo tikrovės. Liuteris tikėjo, kad ne 
žmonės, bet žodis gali sukurti šventųjų bendriją. Tikėdamas 
žodžio galia, Liuteris tikėjo ir šventųjų bendriją. Tik krikšti- 
ninkai norėjo jau regimai pažinti ir skirti atgimusiuosius ir nuo- 
dėminguosius. Krikštininkai, beieškodami patys regimo šven- 
tumo, gana greit nuėjo į kraštutinumus. Net pradėjo šventumo. 
žymių ieškoti rūbuose, valgyme ir pan. O ir jiems patiems te- 
ko nemaža kentėti dėl jų bendrijos narių ir sau teisumo ir farizė- 
jiškumo. Todėl kiek atsargiau kalba reformatoriai, kad vie- 
nas Dievas tepažįstąs tikruosius krikščionis. 

O tačiau lieka nesugriaunama tiesa, kad tikroji bažnyčia 
savo esme, savo gilesniu gyvenimu esti neregima. Be to, nereg. 
bažnyčios idėja gali išviršinę bažnyčią -saugoti nuo visokio pa- 
viršutiniškumo. Ši idėja eina protesto ženklu, kad dieviški da- 
lykai nebūtų keičiami žemiškais ir su jais maišomi. Bet gyve- 
nime dažnai neužtenka vien tik idėjų. Nes aiškiai matyti, kaip 
jau iš pat pradžių regimosios bažnyčios tvarkymu susirūpinę 
Cvinglis ir Kalvinas bei jų sekėjai pajėgė išplėsti didesnį or- 
ganizacinį ir bažn. auklėjimo darbą, negu tai vėliau sekėsi Liu- 
terio sekėjams. Pastariesiems šis darbas teko dirbti jau daug 
nepalankesnėmis sąlygomis, nes į bažnyčios tvarkymo reika- 
ius pradėjo kištis pasaulinė vyriausybė. 

Su Melanchtonu vis labiau užmirštama neregimoji bažny- 
čia, kaipo išrinktųjų bažnyčios idealas, o pasitenkinta bažny- 

čioje matyti pašauktųjų bendriją, kuri klauso žodžio, nes pra- 
dėta vis labiau rūpintis iškelti regimosios bažnyčios autorite- 
tą. Todėl reikėjo akcentuoti, kad Dievo tegalima ieškoti tik 
regimoje bažnyčioje, kur skamba Evangelijos balsas (ž. K. 
Apolog. 7 str.). Tokiu būdu su Melanchtonu (ortodoksų) baž- 
nyčia vis labiau paverčiama tikėjimo mokslo gryninimo in- 
stitutu. 

Beveik visi 16 šimtm. liut. dogmatikai paneigia, kad šalia 
regimosios bažnyčios galėtų būti išganymas. Brencas polemi- 
zuoja, kad bažnyčia esanti ne neregima, bet tik regima. Kem- 
nicas, pasidavęs Meianchtono įtakai, nieko nebenori žinoti apie 
neregimąją bažnyčią. Anot jo, Liuteris pirmasis pradėjęs vadinti 
neregimąją bažnyčią. Tai jis daręs dėl šių priežasčių: dėl Romos 
bažnyčios didelio masivizmo; kad niekas nesitikėtų, jog pri- 
xiausymas prie regimosios bažnyčios jau suteiks išganymo; ir 
Kad bažnyčia nesieklų garbės, galybės ir pan. Kemnicui baž- 
nyčia yra tokia sueiga, kurioj daugumas nesą šventi, tačiau 
ir joje veikiąs Dievas ir daugelį atgimdęs amžinajam gyveni- 
mui. Jonas Gerhardas, kovodamas prieš Belarminą, jau ski- 
ria pašauktųjų (reg.) ir išrinktųjų (nereg.) bažnyčias. Tikras 
mokslas, Sakramentai ir drausmė — štai jo neregimosios baž- 
nyčios ženklai. Neregimąją bažnyčią esą sudaranti vos paste- 
bima regim. bažnyčios išrinktųjų bendrija. Tik piktieji visai 
nepriklausą nei prie neregimosios bažnyčios nei prie Kristaus 
kūno. Epitetai, kaip una, sancta, catholica, tik neregimąjai te- 
priklausą, O kur išpažįstama, kad regimoji bažnyčia klysta, 
tai, ją pametus, gali pakakti būti tik neregimosios bažnyčios 
nariu. Kemnicą ir Gerhardą beveik žodis į žodį pasekė ir kiti 
liuterionių ortodoksai. Kvenstetas, netaip kaip Liuteris, pa- 
mokslą ir Sakramentus priskiria regimajai bažnyčios pusei, o 
neregim. bažnyčioj femato tikrai tikinčiųjų bendriją.  Musėjus 
bažnyčios neregimybės teieškojo mistinėj Kristaus vienybėje 
su bažnyčia, bet tai dėl to, kad žmogui esą negalima viską re- 
gimai išpažinti. Kadangi liuteronių ortodoksai pirmoj vietoj 
deda grynąjį mokslą, tad, kalbėdami apie tikėjimo mokslo gry- 
»inimą, tuo pačiu labiau iškėlė ir regimosios bažnyčios svarbą. 
Šie pastarieji, nors ir sakėsi seką Liuteriu, tačiau dažnai ne- 
noromis atsitolino nuo Liuterio idealų. 

Šveicarijos reformatoriai susilaukė jau ištikimesnių savo 
mokslo pasekėjų. Visi reformatų ortodoksai buvo vieningi 
tvirtinti, kad tikrosios bažnyčios ženklas, šalia žodžio ir Sa- 
kramentų, esanti dar ir drausmė. Tiesa, Kalvinizmo neregimo- 
sios bažnyčios idėja, kaipo išrinktųjų bendrijos idėja, teorijoje, 
dogmatikoje buvo labai vertinama. Tačiau gyvenime „regi- 
mąja“ bažnyčia rūpintasi daug rimčiau negu tai darė Liuteriz- 
mas. Todėl Kalvinizme „regimoji“ bažnyčia buvo labiau stip- 

rinama organizacijos prasme. Daug įžymių reformatų teologų 
(Beca ir k.), kuriems neteko susidurti su polemikais nereg. 
bažnyčios klausimu, net visai pamiršo vad. protestantinę dog- 
mą.  Neregimoji bažnyčia dažnai prisiminta vien dėl to, kad 
žmogui nėsa galima skirti veidmainius nuo tikrųjų bažnyčios 
narių. Taip tad ir pradėta labiau praktiniais sumetimais mo- 
kyti, kaip skirti tikrąją bažnyčią nuo netikrosios. Įdomu dar 
tai, kad įžymūs reformatų dogmatikai neregimosios bažnyčios 
pradėjo ieškoti nuo pasaulio pradžios, o ne nuo Jėzaus Kristaus 
atėjimo laikų. — Bet protestantų ortodoksai apskritai darė tą 
klaidą, kad užmiršo bažnyčią kaipo tikėjimo objektą, o dažnai 
ją laikė jau pačia Dievo Karalyste. Įdomu tai, kad visur ir 
visuose raštuose, kur bažnyčia apibūdinama tikėjimo objekto 
prasme, nereg. bažnyčios klausimu visada pritariama reforma- 
toriams. Visų daugiausia neregimąja suprasta tokia bažnyčia, 
kurią vaizduotasi stovinčią Dievo akyse, 

Po reformacijos katalikai vis tvirtindavo, kad protestan- 
lai suskaldę bažnyčią į dvi dali, tinkamai nevertindami regi- 
mosios bažnyčios. Ginčai, kad ir protestantai tepažįstą tik 
vieną ir tą pačią bažnyčią, ėjo protestantų ortodoksijos metu. 
Anot Turettini, popiežininkai tvirtina, kad protestantai, nega- 
lėdami įrodyti savo bažnyčios buvimo pirm Liuterio, išgalvoję 
skirtumą tarp regimosios ir neregimosios bažnyčios. Kaip ši- 
toks bažnyčios supratimas reformatoriuose išaugo, jau kalbė- 
jome, 

Kaikurie reformatai, šalia regimosios ir neregimosios baž- 
nyčios, skyrė dar ir reprezentantinę bažnyčią. Heidegerio su- 
pratimu, bažnyčia yra pašauktųjų, tikinčiųjų ir išrinktųjų su- 
sirinkimas, kurio visus narius Dievas žodžiu ir per dvasią yra 
pašaukęs iš nuodėmių būvio ir perkėlęs į savo malonės būvį. 
Heidegeris tvirtino, kad kas protestantų bažnyčioje yra svar- 
biausia, tas joje pasilieka neregima. Tad pašaukimas, išrinki- 
mas ir tikėjimas yra svarbiausios neregimosios bažnyčios žy- 
mės. Tuo tat bažnyčia esanti tikėjimo objektas. 

Tai, be abejo, stiprina tikėjimą žinoti, kad tėra viena 
neregima, vien tik Dievui težinoma, bažnyčia.  Kaikurių re- 
formatų ortodoksų išvedžiojimai, jog bažnyčia esanti tik tam, 
kad pati suburtų išrinktuosius, yra gana siauri. Nes kada baž- 
nyčia plačiai atidaro duris, tuomet ir. viso pasaulio išrinktieji 
gali įgyti patį pašaukimą. Nors bažnyčioje būtų ir veidmai- 
nių, vis dėlto ji negali atsisakyti nuo misijos darbo. Reforma- 
tai neregimąja bažnyčia dažniausiai vadino išrinktųjų susirin- 
kimą. Tik pašauktieji (vocati) buvo priskirti prie regimosios 
bažnyčos. Bet išrinktasis, dažnai nenuilstamai triūsdamas 
Viešpaties garbei, kaip tik taip ir įrodė, kad jis yra išrinktas. 
Taip manė daugelis puritonų ir griežtų kalvinistų. Bet refor- 

matorių, apskritai, suprasta pati bažnyčia ne: tiek savo esme 
esanti neregima, bet tik tiek, kad ji po savo sparnu subūrė iš- 
rinktuosius. 

Bet ir naujesnių laikų protestantų teologų regim. neregi- 
mosios pažnyčios dogmą nebuvo visiškai panaikinta, nors ir 
susilaukė įvairiausių modeliacijų. Tad nors truputį pažvelkime 

į palį bažnyčios gyvenimą. 

Pagal Liuterio visuotinos kunigystės supratimą, be abejo, 
buvo galima laukti didelio parapijiečių veikimo. Bet kai pa- 
rapijos čia teparodė tiek maža gyvumo, Liuteris buvo linkęs 
steigti rimtesnių krikščionių bendrijas (Kerngemeinde), kurios 
rūpintųsi bažnyčios tvarkymu. Bažnyčios tvarkymo atžvilgiu 
buvo galima eiti dviem keliais: sudaryti bažnyčią, pagrįstą 
bendrija arba ir episkopine tvarka. Melanchtonas S eliau no- 
rėjo palaikyti episkopinę tvarką. Tik jau nebeturėta vys- 
kupų. Būrų sukilimo dėka daug bažnyčios klausimų -teko ati- 
duoti spręsti pasaulinei valdžiai. Pirm sukilimo Liuteris dar 
draudė pas. vyresnybėms kištis į sąžinės reikalus. Po suki- 
limo Liuteris liko jau daug nuolaidesnis. Po Liuterio įstaty- 
lieji superindentai ir sudarytosios teritorinės konsistorijos 
bažnyčią dar labiau susėjo su pas. vyresnybių interesais. To- 
kiu būdu neišvengta ir protestantų to, kad dvasiniai dalykai 
nesumištų su pasauliniais. Vėliau buvo pasiteisinta, kad, buv. 
vyskupams pabėgus, bažnyčią tvarkyti reikėję atiduoti pasau- 
linėms vyresnybėms. Liuterio reformacijos periodas baigėsi 
tuo, kad bažnyčia tapo tam tikru mokslo institutu su kuni- 
gaikščiu priešaky. Dabar turėjo būti jau iš tikro sunku ką 
nors bepasakytį apie neregimąją bažnyčią. Todėl pastarąja 
bažnyčią kaip tik ir pradėjo dangstytis visoki protestantų sek- 
iantai, arba atskalūnai. 

Tuo tarpu reformatuose, sekant Cvingliu, jau atskira pa- 
rapija turėjo daugiau teisių sau pačiai tvarkytis. Atskira pa- 
rapija galėjo įsivesti reformaciją arba ją ir užgniaužti, net ne- 
paisydama savo kaimynų. Be to, ji galėjo ir netikiusius narius 
išmesti. Bet vis dėlto ir Cvinglio tėvynėj pas. vyresnybė pa- 
mažu gavo vis daugiau teisių bažnyčios tvarkymo atžvilgiu. 
Tik ten, kur Kalvino įtaka veikė, tiesiog į bažnyčią buvo žiū- 
rima, kaip į ką nors esantį „virš mūsų“, Vienu žodžiu, kaip 
Liuterio bažnyčioj pirmoj vietoj liko žodis, taip Kalvino baž- 
nyčioj buvo žiūrima drausmės. 

Bet nors pasaulinė vyresnybė tvarkė beveik visus regimo- 
sios bažnyčios reikalus, vis dėlto, kaip pastebėjome, ortodok- 
sai dar surado nors dirbtinį skirtumą tarp regimosios ir nere- 
gimosios bažnyčios. Bet jau po ortodoksijos pasireiškęs pietiz- 
mas yra ne kas kita, kaip reakcija prieš visuotinės kunigystės 
nuslopinimą ir regimosios bažnyčios sustingimą. Pietistų pa- 

stangose sudaryti ecclesiolae in ecclesia (bažnytėlę bažnyčioje) 
reiškėsi noras, kad bažnyčia būtų labiau atgimusiųjų, o ne 
vien krikščionių iš vardo bažnyčia. Pietizmas, remdamasis vi- 
suotine kunigyste, buvo ir tam tikras protestas dėl neregimo- 
sios bažnyčios. Tačiau ir pietistų „kolegijose“ buvo ne vien 
tik tikinčiųjų, bet ir šiaip „interesantų“. 

Racionalistai, žinoma, bažnyčioje tematė tik tam tikrą in- 
teresų draugiją (Gesellschaft). Kantas regim. ir neregimosios 
bažnyčios skyrime matė už patyrimo esančios idėjos ir tos 
idėjos įgyvendymo (tikrovės) būtį. 

Reikia pripažinti, jog ir naujesnių laikų protestantai ne- 
pamiršo neregimosios bažnyčios idėjos. Šleiermacheriui regi- 
moji bažnyčios dalis yra pasaulio ir bažnyčios mišinys.  Nere- 
gimoji bažnyčia, anot jo, yra visų dvasios veikimų sanglauda. 
Bažnyčia buvo ta brangioji vieta, kur bendromis pastangomis 
judinama žmogaus dvasia. Kahnis bažnyčioje tematė dieviškąją 
ir žmogiškąją pusę. Stahlas skiria Kristaus valdžią širdyse (ne- 
reg.) ir Kristaus valdžią Sakramentuose (reg.). Kiti vėl aiški- 
na, kad bažnyčia dabar tebesanti neregima, bet vėliau tapsianti 
regima Dievo karalyste. Šenkelis tvirtina, kad visos bažnyčios 
esančios tik bandymai įgyvendyti tikėjimo bendriją pasaulyje. 
Lėhe težino vieną bažnyčią, kaip težino ir vieną Viešpaties 
kūną. Mūsų bažnyčia esanti ta vieta, kur kryžiuojasi dvasios 
veikimas ir regimosios priemonės (žodis, Sakr.).  Kurcui re- 
gimoji bažnyčia yra ne kas kita, kaip krikščionių bažnyčios 
išvaizda ir santvarka pasaulyje. Būdama tokią, ji apimanti vi- 
sus krikštytuosius. Tokiu būdu ir netikintieji vis dar priklau- 
so prie tos vienos bažnyčios ir yra Kristaus kūno sąnariai, nes 
Šv. Krikštu jie įtraukti į tą vieną kūną. Dėličas rado, kad N. 
Test. neskiriama pavadintojų nuo išrinktųjų, reg. nuo neregi- 
mosios bažnyčios. N. Test. teminima tik viena bažnyčia, kurios 
esmė esanti kartu amžina ir laikina, tobula ir netobula, regima 
ir neregima. Jos gyvybės pradmens, joje veikiančioji dvasia, 
yra neregima, o refgima ji testi kaipo krikštytųjų visetas. Kaip 
ir žmogus kartu esąs regimas ir neregimas, taip ir bažnyčia. 

Be abejo, regim. neregimosios bažnyčios dogmoje yra daug 
tiesos, bet ir daug klaidingo priemaišo. Šios vad. protestan- 
tinės dogmos esmė susideda iš dviejų dalių: 1) piktieji nepri- 
Klauso prie tikrosios bažnyčios ir 2) nuo šios išviršinės baž- 
nyčios reikia skirti dar kitą bažnyčią, kurios esmė yra nere- 
gima. Jeigu tik piktuosius ir veidmainius priskaitytumėm prie 
tikrosios bažnyčios, tuomet ši dogma nustotų“ prasmės. Bet 
jau ir tuo gana daug pasakome, kai sakome: bažnyčia savo iš- 
viršine puse yra regima, savo vidujine — neregima. Jeigu 
mistinį Kristaus kūną vad. nereg. bažnyčia, o jam nepriklau- 
sančių visetą vad. regimąją bažnyčią, tada būtų dvi bažnyčios. 


42 


Munchmeieris stengėsi rodinėti, kad klysta visi tie, kurie 
nori išlaikyti šią vad. protestantinę dogmą'). Anot jo, visi 
krikštytieji, net ir bedieviai ir veidmainiai, esą nariai bažny- 
čios, kuri esanti Viešpaties kūnas. Kad Liuteris galėjęs sakyti, 
jog šv. Komunijoje ir netikintieji valgą Viešpaties kūną, tai tuo 
mažiau juos Viešpats skirsiąs iš savo bažnyčios. Juk ir Kristus 
nenutraukęs ryšių su veidmainiais. Net ir tokį Judą savo drau- 
gu vadinęs. Anot Munchmeierio, jau vienas krikštas pakanka- 
mai įrodo, kas prie bažnyčios priklauso. Regimas krikštas turįs 
šalios, nes ir Povilas nebeliepęs atkritusiųjų dar kartą krikš- 
tyti. Tad krikštas kurdinąs, o Šv. Komunija tvirtinanti vieną 
ir tą pačią bažnyčią. O kad ir piktieji priklausą prie bažnyčios, 
tą įrodą ir šie prilyginimai: Mt. 3,12; 13,18, 22, ir t.t. Tam prie- 
šindamies, vėl beveik visi protestantų  bendrijiniai „surinki- 
mai“ sako, kad tikrąja bažnyčia būti tegali tik  atgimusiųjų 
bažnyčia. Taip ir nesiliauja ginčai dėl tikrojo bažnyčios su- 
pratimo. 

Šiaip protestantai vis stengėsi skirti idealą ir tikrovę. Tik 
jie dažnai klydo, nes norėjo tenkintis vien tik idėjomis. Todėl 
dažnai neprieita prie nuoširdaus bažnyčios darbo. Šenkelis 
tvirtino, kad protestantų bažnyčia savo apačia esanti parapi- 
jos bažnyčia (Gemeindekirche), savo viduriu — dvasininkų, o 
savo viršūnė — valstybinė bažnyčia. Kitiems vėl (Vilmarui) 
bažnyčia buvo tik dieviška institucija. Bet ištisą 19 šimtmetį 
nesiliovė šauksmai dėl didesnio protestantų bažnyčios nepri- 
klausymo. Todėl Dibelius jau skuba apsidžiaugti, kad 1918 m. 
protestantų bažnyčia Vokietijoje jau tikrai likusi nepriklauso- 
ma“). Bet tik maža kas gali pritarti Dibeliaus „romantiškajam 
džiaugsmui“. 

Kaip sakyta, protestantai, besivaikydami šią protestinę 
dogmą, gana dažnai skaudžiai pamiršo regimosios -bažnyčios 
reikalus. Taip bent dabar atrodo, kad po visokių liberalizmo 
ir individualizmo periodų ir protestantai lyg labiau pradeda su- 
prasti bažnyčios reikšmę tikinčiųjų bendrijos prasme. Gaila, 
kad ir šiuo atveju turime „per daug pasiūlymų, o per maža vei- 
kimėo““. 

Taip pat ir naujausių laikų protestantų teologų daugumas 
vis dar skirdavo pašauktuosius ir išrinktuosius. Tuo būdu vis 
skiriama bažnyčia pati Dievo Karalystė(?) ir būsimoji bažny- 
čia“). Taip vis skiriama tikėjimo bažnyčia, kurios galva Jėzus 
Kristus (dogmatine prasme), ir ta bažnyčia, kuti verčiasi iš 
Dievo gautuoju turiniu (vad. etinė darbo bendrija)'). Kad baž- 
nyčia esant iEvangelijos surinktoji apie Jėzų Kristų tikinčiųjų 
bendrija, toks Althauso apibūdinimas, be abejo, atitinka ir N. 
Test. suprastąją bažnyčią. Anot jo, bažayčia esanti Dievo dva- 
sios darbas ir įrankis. Kiek joje veiksmas eina iš Dievo pusės, 

tiek ji lieka neregima. Savo uždavinių vykdymu bažnyčia yra 
labiau regimas). Tik istoriškai apčiuopiamu žodžiu Kristus 
stato savo bažnyčią, ne kitaip. Iš kitos pusės, kadangi baž- 
nyčia, tikinčiųjų bendrija, surinkdama, Šv. Dvasios veikimu, ji 
lieka neregima; taip nežinomos jos ribos ir jos narių skaičius. 
Taigi bažnyčia yra regima ir neregima?). Tad bažnyčia yra ir 
tikėjimo ir istorinio patyrimo objektas. 

Praktiniam gyvenime matome olandietį Abraomą Kuy- 
perį, kuris, kovodamas už regimosios atnaujinimą, tuo pačiu 
jau kovojo, kad Jėzus Kristus ir Jo žodis tiek bažnyčioje, tiek 
gyvenime turėtų pirmą vietą, Tuo tikslu jie įsteigė net al- 
skirą protestantų dvasios universitetą. 

Naujausiais laikais dėl bažnyčios daug ginčų sukėlė Dibe- 
liaus. veikalas, kuris kalba apie „bažnyčios šimtmetį“. Dibelius 
labai sielojasi dėl evangeliško vyskupo nebuvimo. Taip, anot 
Dibeliaus, net nuo Liuterio laikų Vokietijoje nesa buvę evan- 
geliškos bažnyčios, t. y. nepriklausomos bažnyčios.  Protes- 
tantų bažnyčios idėją belikusi tik negyva sąvoka, nes nebuvo 
stengiamasi įgyvendyti tikinčiųjų bendrijos. Tik Cincendorfas 
dar norėjęs Išganytoją mylinčiuosius surinkti į vieną bendriją, 
šiaip niekas, Tik nuo 1918 m., kada evangelikų bažnyčia buvusi 
išlaisvinta iš pasaulinės vyriausybės įtakos, jau ją esą galima 
vadinti tikra to žodžio prasme bažnyčia. Nes bažnyčia jau 
siekianti toliau negu reicho sienos. Kažin ką Dibelius pasakys 
dabar, kadą nacionalistų net griežčiausiomis priemonėmis suda- 
ryta reichskirchė. Tuo, tiesa, Dibeliaus tikslas — regimas vys- 
kupas — pasiektas, bet vis dėlto ir dabar Dibelius (pagal savo 
principą) negalės pripažinti, kad Vokietijoje yra evangeliška 
bažnyčia. Jau Frikas, be abejo, teisingai, Dibelių pavadino ro- 
mantiku (žr. Kirchenbegritf, 1929 m., 12 p.). 27 

Į Dibeliaus veikalą, kaip žinome, atsakė K. Barthas!?). Jo 
atsakymas toks: evangeliškoji bažnyčia yra iš esmės vargstanti 
bažnyčia. Ji stovi po kryžiaus priespauda. Norėdama būti Nu- 
kryžiuotojo bažnyčia, ji lieka bažnyčia nusidėjusiųjų, kurių vil- 
tis vien tik Kristaus kryžiuje. Būdama tokia, ji tegali tik tikėti, 
kad Dievas gali ir ją regimai apreikšti. Bet ji nėra pati Dievo 
Karalystė. Ji negali jos tolyn tęsti, savyje įkūnyti arba savimi 
reikšti Kristuje pasireiškusį atpirkimą. | Ji ir. negali Kristaus 
aukos pakartoti (96 p.). Savo regimosios vienybės tegali ji tik 
siekti, bet negali manyti esanti ją jau pasiekusi. Bažnyčia te- 
"gali tik liudyti, melsti, tikėti. Bažnyčios regimybė savaime de: 
ra papiktinimui (103 p.), Todėl daug kas (idealistai) trokšta tik 
neregimos (dvasios) bažnyčios. Bet kas vęngia regimosios (pa- 
piktinančiosios!) bažnyčios dėl jos silpnybių, „tas težiūrie, kad 
tuo ir paties. Kristaus neprarastų. Vėl, iš kitos pusės, yra pavo- 
jinga ieškoti per didelės bažnyčios regimybės. Ėsą, galima tik 

Klausti, kur dingo ta bažnyčia, kuri savo regimybę reikštų nu- 
sižeminimu ir atgailavimu, kuri pikta nelaikytų piktu! 

Prie Dibeliaus ir Bartho pasikalbėjimo, šalia kitų, prisidėjo. 
dar ir M. Šianas!!). Šianas apgailestauja, kad protestantas tik 
taip šaltai ir abejingai teprisipažįsta prie regimosios bažnyčios. 
Reikia mokėti ja džiaugtis. Barthas galįs sugriauti net geriausio 
protestanio norus dirbti regimajai bažnyčiai: Regimoji bažny- 
čia, nors ir esanti žmonių darbas, dar ne Jėzaus Kristaus baž- 
nyčia, tačiau jeigu joje galima sakyti: verbum habemus, tai ne- 
reikia užmiršti ir sušukti: ecclesiam habemus! Ir Šianas su tuo 
sutinka, kad nei jokie bažnytiniai rinkimai, nei joks pamoks- 
las, nei viena teologijos knyga neparašoma ir neatliekama be 
nuodėmės, tačiau vis dėlto dar negalima bažnyčios smerkti, bet 
turime tik džiaugtis, kad ir tokioj regimoj silpnybėj galima joje 
dirbti Viešpaties garbei. Reikia tik džiaugtis, kad turime baž- 
nyčią! 

Kaip matyti, dar ir šiandien net pačios bažnyčios esmės 
supratimo atžvilgiu negalime džiaugtis dideliu sutarimu. Be 
to, iš protestantų bažnyčios nepaliaujamai bėgę sektantai nuo- 
iat vadinamąją protestantinę dogmą aiškina savo naudai. Ti- 
kras protestantas tik ir tegalįs nuolat protestuoti prieš šią re- 
gimąją „masių bažnyčią“, kam ji pametanti tikinčiųjų ir šven- 
tųjų bendrijos karakterį. Šis tragizmas yra skaudžiausia pro- 
testantizmo žaizda. Tat ar nuostabu, jog bažnyčios esmės klau- 
simų atžvilgiu taip sunku rasti tikrąjį kelią iš „sumišusio Babe- 
lio"? Tat ar "nuostabu, jog tokios dialektinės teologijos atsto- 
vai, nepaisydami visų receptų ir siūlymų!?), pradeda bažnyčios 
esmės klausimą šiaip kelti: ką sako Pats Jėzus Kristus apie 
savo bažnyčią? Tad E. Brunneris bažnyčios regimąją ir neregi- 
mąją pusę, aiškiau nušviestą, mato tikėjimo bažnyčios ir kulto 
bendrijos skyrime. Sutikdami su šia Brunnerio mintimi, bet 
negalėdami sutikti su dialektinės teologijos metodu bažnyčios 
esmės klausimu apskritai, jau tolimesnėję dalyje stengsimės 
sisteminiu atžvilgiu aiškinti patį regimosios neregimosios baž- 
nyčios esmės klausimą ir to klausimo prasmę. 


VI. REGIMOSIOS IR NEREGIMOSIOS BAZNYČIOS 
KLAUSIMO PRASMĖ. 


Ir katalikas ir evangelikas sutartinai pripažįsta, kad Kris- 
tų išpažinti ir apie jį liudyti tegalima tik krikščionių sueigoje, 
tikinčiųjų bendrijoje, bažnyčioje. Norėti Kristų išpažinti ir apie 
Jį liudyti ne bendrijoje arba bažnyčioje tėra svajonė, Juk įr 
mums apie Kristų liudyta ne kitur, kaip krikščionių bendrijoje. 

Taip pat ir teologas, nors ir ne būtinai būdamas neregimosios 
bažnyčios nariu, kalba ne tik kaip savo konfesijos bažnyčios 
narys, bet jis kalba ir bažnyčioje arba tam tikros koniesijos 
krikščionių sueigoje. Šitą tinkamai suprasti mums yra ypač 
svarbu dėl to, kad mes vis dar nepakankamai išmokome ver- 
tinti bendrijos reikšmę. Mumyse vis dar per daug religinio sub- 
iektyvizmo ir mistinio individualizmo. Mes savo tikybinį gy- 
venimą vis dar per daug slepiame nuo savo artimc. Mes, evan 
gelikai, vis dar per daug mėgstame skaityti bibliją vienas, ne 
tiek dviese, trise arba didesnėje bendrijoje. Mes vis dar per 
daug su Augustinu esame linkę norėti pažinti tik Dievą 1r sielą 
Vis dar per daug mes esame linkę užsirakinti savo kambarė- 
liuose, kad tik niekas netrukdytų mūsų kalbėjimosi su Dievu. 
Mes vis dar per daug su savo sielos reikalais slapstomės ne 
regimybėje. Mes vis dar per daug norime būti robinzoniški 
šventuoliai, tuo tarpu pamirštame, kad ir velnias šventuolį jo 
„pily“ palieka ramybėje. Mes vis dar per daug norime patys 
pakopti šventumo laiptais, nepaisydami mūsų artimo. Mies 
vis dar per dažnai užsidegame bramanų ir katalikų atsiskyrė 
lių vienuolių idealais. Todėl daugeliui taip ir atrodo, kad pa 
sekti Jėzumi reiškia ne ką kita, kaip iš šio pasaulio triukšmo 
pasitraukti į didesnę tylumą. Tuo tarpu garsūs psichoanalitikai 
įrodo, kad ir atsiskyrėlių vienuolių piktosios mintys ir biaurūs 
geismai nėra mirę arba išgesę, bet ir toliau gyvena ne tik pa- 
sąmonėje, bet ir sąmonėj. Tik juose šios mintys ir geismai daž- 
nai yra sublimuojami ir nukreipiami į kitas „nekaltas sritis“ 
Čia reikėtų liuterišku griežtumu atminti, koks biaurus yra jis 
žmogus visoj savo prigimtoj būtybėje. Bet ir atminti, kad Dievas 
yra tas, kuris mus „atgimdo ir gydo“. Sąmoningai pažvelgę į 
kasdieninį gyvenimą, pamatysime, kad žmogų gadina ne vien 
tik aplinkybės, bet kad ir pačiam žmoguje gimsta visoki pik- 
tumai. Ne tik vidurinių amžių asketų, bet ir šių dienų atsisky- 
rėlių šventuolių fantazijos dažnai gimdo blogų veiksmų. Juk 
paskiram žmogui visada lengviau suklysti, lengviau suklupti. 
Kaip nedorėlių bendrija mus klupdo ir gramzdina, taip dorų 
žmonių bendrija. mus tvirtina ir stiprina. 

Jei tu nori dėl savo sielos ramybės ieškoti tylumos, at- 
mink, jog esi reikalingas ir savo silpnesniam broliui Kažin 
ar ir jis, vienumoje besimelsdamas, neatšalo maldoje, ar ne jis 
vienas beskaitydamas bibliją, neišsiaiškino ką nors kreivai ir 
savotiškai? O kas ieškos tavo nusidėjusio brolio, jeigu tu tik 
ieškai vienatvės, tik stebi savo sielos bangavimus? Be to, žmo- 
gus niekuomet nėra tikrai paskiras, vienas. Jis priklauso savo 
tėvų, mokytojų, kūdikių, draugų ir t. t. Pats vienas sau leng- 
viausiai gali būti šventu ir susivaldančiu, kaip stoikų išminčius. 
Bet, žiūrėk, ar tik ne tavo šventumas labiausiai laikosi ir griū- 

va santykiaujant su artimu? Tad ar ne iš artimo pusės gresia 
mano šventumui didžiausias pavojus? Ar iš tikro ne geriau 
vengti artimo, o stengtis neprarasti savo sielos? | 

Evangelija moko artimą mylėti taip, kaip save. Bet Evan- 
gelija pašaukia tave ir tavo artimą. Judu abu pašaukiami kar- 
tu. Abu stovite ioj pačioj vietoj. Abu apšaukti nebeliekate 
paskiri, vieni, nes esate abu pašaukti. Tai yra jau tam tikra 
bendrija. 

Ecclesia N. Test. vadinama Dievo iššauktųjų bendrija, su- 
rinkimas. Tat Pats Dievas tave ir tavo artimą iš šio pasaulio 
gilumos šaukia pas save, į savo bendriją, šaukia sau tarnauti, 
Tokio Dievo pašaukimo klausydamas, tu pats stoji ten, kur Die- 
vas savo pašauktucsius, savo surinkimą surenka. Taigi šį pa- 
šauktųjų surinkimą, bažnyčią, ne tu pats išsirenki, bet pats esi 
pašaukiamas ir išrenkamas. Tikėdamas tokį Dievo pašaukimą, 
tu darai ne ką kita, kaip paklausai tokio šaukimo. Pašauktasis, 
klausydamas Dievo pašaukimo, yra įpareigojamas paties Dievo 
pašaukimo. Visų pašauktųjų visetas sudaro šventųjų bendriją. 
Nes Dievas juos, nuo Jo atsitolinusius, pašaukė į savo priklau- 
somybės sritį. Juk būti šventam reiškia ne kaupti savyje dory- 
bes, bet būti Dievui paskirtam, paaukotam, Dievas savo pa- 
sauktuosius, tiesa, pašaukė sau, bet Dievas juos pašaukia taip, 
kad tuo pašaukimu jie tarnauja ir savo artimui. Tad Brunneris 
ir gali tvirtinti, kad nėra kitokio kelio tarnauti Dievui, kaip 
tarnauti artimui. Juk nepakako vien to, kad levitas ir klebo- 
nas tarnavo Dievui šventykloje, bet nepadėjo artimui nelaimė- 
je. O Liuteris žinojo ir apie šventųjų bendrijos „frėhlich Wech- 
sel“, t. y. Dievas atleidžia man, kad ir aš atleisčiau savo artimui. 

Dievo karalystėje jau yra tokia tvarka, jog nieko negalima 
norėti tik sau vienam, arba norėti ką nors pasisavinti, tuo pačiu 
nepasidalinant su artimu gautąja dovana. Kur vyrauja nuomonė 
palaikyti dovaną tik vien sau, ten Dievas jos neduoda. Tokiu 
būdu žmogus nebeklauso Dievo pašaukimo, bet sauvaliai pra- 
deda Dievo dovanomis verstis, jas užgrobdamas. Pirmame su- 
rinkime dvasios dovanos buvo panaudojamos tam, kad patar- 
nautų visam surinkimui. Šitą gerai suprasti reiškia įvertinti 
bendrijos, arba bažnyčios, reikšmę. Bažnyčios reikšmė padi- 
dėja dar ir tuo, kad niekas netampa tikinčiu be kito žmogaus 
Tiudymo. O tapęs tikinčiu, jis vėl turi kitiems liudyti. Dėl to 
ir reikia, kad bažnyčia būtų ir liktų Kristaus kūnu. Dėl to ir 
reikia, kad vienas sąnaris patarnautų kitam. Dėl to šventųjų 
bendriją nesudaro vien tik paskiras priklausymas Kristui, bet 
ją sudarc bendras atskirų sąnarių tarnavimas ir bendras pri- 
klausymas Galvai — Kristui. Šio tarnavimo prasmė jau pasa- 
ko, kad ir šventųjų bendrija turi ir savo žmogiškąją pusę. Kaip 
sąnaris, priklausydamas galvai, tarnauja visam kūnui, taip ir 

tikintysis, priklausydamas Kristui, tarnauja Jo kūnui, tikinčiųjų 
bendrijai, bažnyčiai. Liudydamas žodžiu ir elgesiu, tikintysis 
stiprina ir pačią bažnyčią. Jeigu bažnyčios nariai priklausytų 
vien tik savo galvos, gyventų ir augtų, jie jau būtų angelų ir 
dvasių surinkimas. Bet bažnyčia nėra kokia nors grynai mistinė 
ir neregima bendrija. Kadangi Pats Dievas mane šaukia per 
žodžio ir Šv. Dvasios liudymą, tai aš pats turiu tam liudymui 
pritarti ir atsiliepti; tam pritarti nesu jokia prievarta verčia- 
121as, bet apsisprendžiu pats. Apsisprendžiu aš pats stoti ten, 
kur esu Dievo šaukiamas. To pašaukimo priežastis yra ne angelų 
balsas, bet silpnų žmonių liudymas. Aš galiu tuo liudymu pasipik- 
tinti, bet aš galiu to liudymo ir paklausyti. Kad Dievas mane šau- 
kia per mano artimo liudymą, o aš to liudymo paklausau, tai aš 
paklausau ne žmogaus, bet Dievo pašaukimo. Šiąja prasme rei- 
kia ir bažnyčią suprasti. Joje veikia Dievas ir žmogus. Nėra 
kitos Evangelijos, kaip žmonių skelbiamos. Nėra kitos bažny- 
čios, kaip toji, kuri buvo ir yra pašaukta Dievo, tapusio kūnu, 
Dėl to bažnyčia savo esmėje yra dieviška ir žmogiška, dvasiška ir 
žemiška kartu (žr. Brunnerio V. 513 p.). Tad bažnyčia ir tegali 
būti Dievo Karalystė „tarno paveikslu“; ji nėra dar tobūla, tik 
yra į tobūlybę rodančiu ženklu. 

Kaip Dievui patiko viename žmoguje apsireikšti, taip Jam 
tinka ir per žmogišką žodį skelbti savo žodį. Tačiau tėra Dievo 
malonė, jeigu mūsų žodis gali tapti Dievo žodžio priemone 
(Brunneris). Kad Dievo žodžio skelbimas (ne skaitymas) yra 
Dievo žodis, tai yra ne žmogaus, bet Dievo darbas. Bet kur šis 
žodis žmones daro tikinčius, ten yra bažnyčia, nors te- 
būtų tik „du arba trys“. Bet šalia žodžio yra ir Sakramentas. 
Bet Sakramentas, šis „regimasis žodis“, nėra įmanomas be ben- 
drijos. Nėra įmanoma, kad atskiras žmogus teiktųs sau Sa- 
kramentus. Tam vis reikia bendrijos. Sakramentų vartojimas 
tėra tik bendrijoje, tik bažnyčioje, įmanomas. Iš tikro turėjo 
būti didelių neaiškumų, kada buvo tvirtinama, kad Sekminėms 
per Šv. Dvasią kūrėsi ne regimoji, o neregimoji bažnyčia. Bet 
jeigu Sekminėms kūrėsi tik neregimasis surinkimas, tai juk 
Viešpaties palikti Sakramentai rodo, kad bažnyčia turi ir savo 
regimąją pusę, nes pirmasis surinkimas pasiliko ne tik žodžio 
ir maldos, bet ir „duonos laužymo“ bendrijoje. Bet pirmasis su- 
rinkimas pasiliko ir tikėjimo ir meilės bendrijoje. Tad bažny- 
čia yra ne kas kita, kaip išrinktųjų (pašauktųjų) sueiga (coetus), 
šventųjų bendrija (comunio) ir Kristaus kūnas. Tiktai visais 
trimis apibūdinimais kartu tesą galima tiksliau apibūdinti baž- 
nyčios esmę (Brunneris). 

Klausyti žodžio ir vartoti Sakramentams steigiama kulto 
bendrija. Šiuo tikslu bažnyčia turi būti regima, Todėl joje 
1eikia ir tam tikros nustatytos tvarkos. Iš pamokslo žodžių 

galiu aš abejoti, ar sakytieji žodžiai man ar kitam taikyti, bet 
kulto nustatyta tvarka man Sakramentas teikiamas apčiuopia- 
mai, neabejotinai. Nes priimu aš, valgau aš, tačiau tai darau 
kartu su kitais kulto bendrijos dalyviais. Bet bendrija išlieka 
bendrija, kada laikomasi reikalingos tvarkos. Dėl to reika- 
lingos ir tam tikros tarnybos. Ši pastaroji kaip tik ir tetinka 
„tik bendrijos ribose. Ir pati tarnyba (Amt) suprantama dvejo- 
pai: Dievas man suteikė tam tikrą dovaną, ir žmones man pa- 
vedė jiems patarnauti. Taigi tai, kas neregima, pasilieka ne- 
atskiriamai sujungta su tuo, kas bažnyčioje regima. Bažnyčia, 
kaipo iš pasaulio pašauktųjų, tai yra Dievui skirtųjų, šventųjų 
bendrija, kaipo tikėjimo bažnyčia, yra labiau paslėpta i ir nere- 
gima; o kaipo kulto bendrija, ji yra glaudžiau susijusi su pa- 
sauliu. Protestantų bažnyčia, tiesa, visada yra nešiojusi kovos 
ženklą dėl žodžio pirmenybės prieš Sakramentų pirmenybę 
Romos bažnyčioje (Thurneysen). Tačiau rėgimoje kulto ben- 
drijoje rūpinamasi ne tik apsakyti žodį, bet ir Sakramentus da- 
linti, kad tikėjimas būtų gimdomas ir stiprinamas. Tokiu būdu 
regimoji bažnyčios pusė patarnauja neregimajai. Kaip tik per 
šią regimąją kulto bendriją, šią regiamąją bažnyčios pusę, 
mes galime bendrauti kartu su visais tikinčiaisiais kaipo vieno 
kūnc sąnariais. Dėl to regimoji kulto bendrija yra tikinčiųjų 
„motina“. 

Tad pametus šią išorinę bažnyčią, norėti slėptis tariamoj 
neregimoje bažnyčioje yra ne tik sena klaida, pagal graikų du- 


alistinę tendenciją — žmogų dirbtinai dalinti tarp dvasios ir 
kūno priešingumo, — bet taip pat yra ir savinimasis teisių, ku- 
rios vienam Dievui tepriklauso, — surinkti savo surinkimą. O 


pačiam, nuošaliai stovint, norėti nupeikti „regimosios“ baž- 
nyčios ydas reiškia nenorėti su jos nariais dalintis vargais, reiš- 
kia nepažinti N. Test. bendrijos (koinonia) prasmės, kad vienas 
kitojo naštą nešiotų. Juk giliausia nuodėmės šaknis slepiasi 
nore atsiskirti nuo savo artimo (savimyloje). Tai senas Kaino 
pasiteisinimas: „Ar aš būsiu savo brolio sargas“. Čia matyti 
senoji yda (pavydas), dėl kurios sugrįžusiojo sūnaus tėvas tu- 
rėjo graudintis dėl namiškio sūnaus, kad šis nenorėjo bepripa- 
žinti savo grįžusiojo brolio. Nore būti tik pačiam šventu apsi- 
reiškia farizėjišką nuodėmė. 

Bet Dievo išganymo kelias siekia to tikslo, Lai ant kampi- 
nio akmens statytųsi „šventovė iš daugel akmenų“. Išsklai- 
dytosios avys turi būti surinktos į vieną kaimenę. Išsiskyrę 
sąnariai vėl turi būti tarp savęs ir su savo galva sujungti. Dievo 
Karalystės keliai siekia, kad būtų „viena karalystė, vienas 
miestas, viena stalo bendrija“. Juk kai Dievas Izraėliui siuntė 
savo dvasios įkvėptus vyrus, tada juk šie ne pasislėpę dyku- 
mose rodė savo „šventumą“, bet, būdami pranašai, teisėjai, ka- 

raliai, sargai ir budintojai, stengėsi savo žmones išplėšti iš pra- 
pulties. Kita vertus, Dievas savo dovanas dalina taip, kad su 
teiktąja dovana kartu ir skiria pareiją — uždavinį Kas savo 
brolio nelaiko artimu, tas negali ir Dievo laikyti savo tėvu. 
Kas apeina artimo meilės įsakymą, neras išganymo. Kristus 
atėjo mūsų išganyti. Jis ir atėjo mūsų klaidų atitaisyti. Kadan- 
ži nuodėmė mus atskiria nuo Dievo ir nuo artimo, tai Dievas, - 
vėl mus Kristuje jungdamas su savimi, jungia mus ir su artimu. 
Kadangi Dievas man yra kantrus, tai ir aš galiu ir turiu ir sa- 
vo artimui būti kantrus. Kad Dievas tapo kūnu — ši paslėptinė 
yra didi, Kristuje mes turime bendrystę su Dievu. Ši bendrystė 
vėl mus jungia su visais „Dievo vaikais“. Pats Kristus, mazgo- 
damas (regimai) savo mokytinių kojas, paliko stipriai veikiantį 
meilės pavyzdį ir savo „naujuoju įsakymu“ patvirtino, kad tik 
meilėje gyvenantieji bus jo mokytiniai. 

Vėl Dievas žmogų nekalbina mistiniais svaigalais, bet kal- 
bina aiškiai suprantamais (girdimais) žodžiais; o tam naudojasi 
mano artimo burna. Tad, Liuterio supratimu, žodis apie kryžių 
ir yra tikrasis tikinčiųjų ir šventųjų bendrijos laidas. Golgotos 
kryzius aiškiai liudija, kad Dievas, darydamas su mumis san- 
dorą, neno:i ir mus palikti issiskyrusius. Kadangi kryžiuje bai- 
giasi įstatymas, kur nebegalima įrodinėti, ką aš dar turiu gauti, 
lai stovėti po kryžiumi reiškia būti pateisinimo būvy, reiškia 
priklausyti šventųjų bendrijai. Ši bendrija vadinama šventųjų 
bendrija dėl to, kad joje tikintieji ne tik stovi tokioj vietoj, kur 
juos kryžius dengia ir pateisina, bet jie stovi ir tokioj vietoj, kur 
Dievo Dvasia jų širdis nutveria ir juose „ką nauja gimdo“ ir juos 
šventina. Tik iš šių šaltinių tegali šventųjų bendrija ir Kristaus 
kūnas augti, o ne iš to, kad bažnyčia eis skolintis iš kitų žmo- 
giško pajėgumo šaltinių. Nieko negali padėti protestantų baž- 
nyčios gyvumui stiprėti, jeigu jai ir antratiek (kiek ligi šiol Vo- 
kietijoje — 152 milijonai markių kasmet) duodama būtų, jeigu 
ji neturės sąryšio su savo paslėptosios gyvybės versme — Kris- 
lumi. Kaip bažnyčia nėra kokia nors sąjunga, bet Dievo darbas, 
taip ir Jėzus Kristus atėjo ne tam, kad šį ir aną išganytų, bet 
kad išsiskyrusius brolius vėl suburtų į vieną bendriją ir juos 
išmokytų melstis „Tėve mūsų“. 

Bet kaad pažvelgiame į mūsų „regimąją“ bažnyčią ir pa- 
matome joje esančią nesantaiką ir suskilimą, rodos, neįtikėti- 
na, kad ji galėtų turėti sąryšio su šventųjų bendrija, su Kristaus 
kūno bendrija. O vėl įvairios išsisklaidžiusios grupės ir sektos, 
rodos, neapsakomai apsunkina tikėti tai, jog bažnyčioje galėsiu 
pamatyti šventųjų bendriją. N. Test. piešiamas bažnyčios ide- 
alas yra iš tikro nepaprastai aukštas. Todėl, rodos, skaudžioji 
bažnyčios tikrovė tarsi visiškai paneigia "tokio idealo įgyvendy- 
mo galimumą. Tačiau mes aiškiai žinome, kad N. Test. bažny- 

čia neparodyta mums objektu vien tikėjimo, bet apie jos narius 
ir buvo galima sakyti: „Žiūrėkite, kaip jie vienas kitą myli“. Ta- 
čiau visais laikais yra atrodę, jog bažnyčia dėl savo tikrovės 
įrodymo vis teturi per maža garantijos, per maža regimų ženklų 
ir nenuginčijamų faktų. Ir Nyčė (Nietsche) polemizavo, jog jis te- 
galėsiąs Atpirktoją tik tada tikėti, kada patys krikščionys at- 
rodysią „labiau atpirkti“, labiau iš pačių savęs išsilaisvinę. Vi- 
sais laikais bažnyčios „veidas“ yra davęs progos abejoti dėl pa- 
čios bažnyčios „sielos“ vertingumo. Nėra abejonės, kad daug 
tūkstančių protestantų yra skaudžiai nusiblaškę, beieškodami 
aiškesnio bažnyčios „veido“, aiškesnio jos vertingumo įrodymo. 
Evangelikų bažnyčioje nėra galima abejojančiam rodyti bažny- 
čios regimąjį masyvizmą: štai, pažvelk į kunigą, kuris savo ran- 
kose laiko visų Švenčiausią, štai, čia, arti Kristus, arti dangus. 
Arba sakyti: žinok, jeigu tu būsi Belgijoje, arba Brazilijoje, vi- 
sur ten tu išgirsi tą pačią bažnytinę kalbą, visur ten tu pama- 
Lysi tas pačias bažnytines apeigas, — tad neabejok, kad ši baž- 
nyčia yra tikroji, visuotinoji ir apaštališkoji. 19 šimtm. daug pa- 
vargusių protestantų dėl regimosios bažnyčios visiškai neteko 
vilties. Tikroji bažnyčia atrodė tolimas nepasiekiamas idealas. 
Todėl ir nevengta kritikuoti regimosios bažnyčios. O katalikų 
bažnyčia tokių „jautrių protestantų“ buvo laikoma jau visiškai 
supagoninta, net stabmeldiška, Įsikalęs šį posakį, kad Dievo 
Karalystė nėra regimoji bažnyčia, retas protestantas 19 šimtm. 
teparodė kiek noro dirbti regimosios bažnyčios gerovei. Todėl 
jis mieliau steigė labdarių sąjungas, arba, pats būdamas pamal- 
dus, prisidėjo prie kokios nors sektos. 

Ne kito ko, bet Lokio tragizmo yra pagimdytas ir protestan- 
tų aktyvizmo sąjūdis. Vos tik praėjus Pasauliniam karui, pasi- 
justa, kad protestantų bažnyčia neteko gana daug rimtų savo 
pozicijų. Tuoj susigriebta smarkiu tempu dirbti visų bažnyčių ir 
religinių bendrijų jungimosi tikslui. Pirmiausia to darbo ėmėsi 
Jungtinių Valstybių protestantai. Patys skirdami net milijonus 
dolerių, pradėjo skaičiuoti, per kiek metų būsią galima sukrikš- 
čioninti visą pasaulį. Jų užsimojimas iš tikro didingas. Čia žmo- 
nės degė noru praplėsti Viešpaties garbę. Jie degė noru, kad 
karalius Kristus įgytų daugiau valdžios pasaulyje. Jie degė troš- 
kimu, kad ir protestantų bažnyčia taptų didinga, kaip Vatikanas. 
Bet savo užsidegime jie kaip tik užmiršta, jog protestanto pato- 
sas yra tikėti eschatologijai. Tikėti, kad Pats Viešpats ateis sa- 
vo bažnyčiai į pagalbą. Tikėti šventųjų bendriją reiškia tikėti, 
kad Viešpats ir Romos bažnyčioje ir visose sektose turi savo 
susirinkimo, savo kūno, narius. Protestantas žino, kad su savąja 
bažnyčia jis negali lygintis su triumiuojančia Romos bažny- 
čią. Jis žino, kad jo bažnyčia lieka keliaujančiųjų ir tėviškės iš- 
siilgusiųjų (Becelis), ir dėl to meldžiančiųjų ir laukiančiųjų baž- 

nyčia. — Bet čia ir vėl atminkime, kad savo diastatiniu (atsi- 
traukusiu) elgesiu protestantas taip pat negali parodyti savo 
bažnyčios tikrojo „veido“. Juk jis negali pamiršti, kad Viešpats 
ir jo bažnyčiai neatitraukia savo dovanų. Tad jis negali, nes ir 
neužtenka vien giedoti: ,Mūs gyvenimas ten aukštai“ ir „ke- 
liaujame į tėviškę, mums nėr' gyvenims šiam sviete, aukštai ten 
tėvonystė“, Tokiu savo elgesiu protestantas neišreiškia dar vi- 
sų savo tikėjimo niuansų. Šiaip žinome, kad tikras protestantas 
ir dėl to protestuoja, kad jo bažnyčioje dieviški dalykai neišei- 
tų į apyvartą žemiškais. Tačiau ir žinodamas didelę šio protesto 
svarbą, protestantas neturėtų pamiršti, jog bažnyčia gyvena iš 
to, kad Dievas tapo kūnu. 

Dievo apreiškimo esmėje apreikšta, jog Dievas tapo kūnu. 
Neregimasis Dievas apsireiškė regimai. Dievas nori ir girdima- 
me žodyje ir „regimame žodyje“, Sakramente, apreikšti savo 
artybę ir savo dvasios veikimą. Regimosios priemonės yra tarsi 
žievė, kuri slepia paslėptąją gyvybę. Dievas, apsireikšdamas 
privalo priemonių, indų, į kuriuos lietų savo malonę. Kur Dievas 
veikia, ten vidujinį gyvenimą paslepia išorinis. Taigi Dievas pri- 
valo vietos, patalpos ir žormos, kur jis galėtų kurti savo Kara- 
lystę. O tai ir yra regimoji bažnyčia, Tad ir žemėje jau yra tik- 
rosics bažnyčios. Dievas laimina ir silpnas žmogaus pastangas. 
Jis naudojasi ir paprasčiausiomis priemonėmis. Kristus gimė 
lvarte, mirė prie medžio kryžiaus, tačiau atpirko pasaulį. Bet 
bažnyčia visoje savo regimoje paprastybėje ir yra laukianti gra- 
žesnių rūbų ir marčios papuošalų. Bet tuo tarpu ji tiki, kad ir 
toj pačioj regimoje bažnyčioje, kur tik apsakomas žodis, auga 
ir amžinas vaisius. Kur tik meldžiama, krikštijama ir priimama 
Sakramentai, ten visur eina dideli veikimai ir sąjūdžiai, ten ak- 
meningos širdys atsileidžia. Tik stabtelėjęs, pagalvok! kas būtų, 
jeigu nebūtų regimosios bažnyčios?! Koks tada atrodytų pasau- 
lis? Tad pačią bažnyčios esmę ieškok suprasti ir išaiškinti iš 
šių dviejų žodelių: „jau“ ir „dar ne“. Jau atėjo Kristus žemėn. 
Jau dalina savo dvasios dovanas. Jau Evangelija apsakyta pla- 
tiems pasaulio kraštams. Jau prisiverčia ir pagonys. Jau žalčio 
galva suminta. — Bet ir dar nepasirodė „kokie mes būsime“. 
Dar neišaušo rytas (Rom. 13,12). Dar ugninis žaltys kandžioja 
abejojančius. Dar mus slėgia ilgesys. Dar tebėra kovos metas. 
Dar negalime padėti ginklų. Dar mus slėgia „kryžiaus našta“. 
Dar regimai neapsireiškė dangiškoji Jeruzalė. Bet tačiau kovo- 
jame, laukiame, tikime. 

O katalikas, žvelgdamas į Romą, mato jau galutinai besi- 
kuriančią amžinąją Jeruzalę. Tiesa, ir katalikas skiria išorinę 
bažnyčią nuo vidujinės, bet su nepalyginamai mažesniu skaus- 
mu ir daug menkesniu eschatalogijos (galutinos pabaigos) ilge- 
siu. Tiesa, ir katalikų bažnyčia nekalba taip, kaip Laodiceos sv- 

rinkimas: aš turiu visko pakankamai, esu turtinga, nieko nebe- 
privalau, tačiau ji, būdama bažnyčia, norėtų būti jau nebe tar- 
naitė, o pati nuotaka. Ji jau nebenorėtų kasdien elgetos ranką 
iiesti išmaldai. Iš tikro, katalikų bažnyčios vidujinis ir išorinis 
turtingumas yra didelis, vos apmatomas. Heileris katolicizme 
mato 5 galingas sroves: 1) gaivalingą Evangelijos versmę, 2) 
kraštą ir drąsią mistiką, 3) racionalizmą, didelį proto ir prigim- 
ties vertinimą, 4) Romos imperijos paveldėjimą (ierarchiją ir 
cezaropapalizmą), 5) paganizmą (primityvių religijų palaikų). 
Taigi, daugiausia kas regima ir apčiuopiama. Bet iš K. Adamo 
jau mokėmės, kad visą tą katalikų bažnyčios milžinišką jėgų 
gausumą reikia stengtis suprasti iš to, jog ją daro tokią turtin- 
gą ir gaivalingą bažnyčioje mistišku būdu gyvenantis (net su ja 
susiliejęs) Kristus. Bažnyčia, kataliko supratimu, siekia gana 
plačiai, nes siekia net tik regnum naturae ir regnum gratiae, bet 
ir regnum gloriae. Bet visos šios trys sritys jam nėra paskiros. 
Sakysime, kiek žmogaus prigimtinė sritis siektų išviršinę bažny- 
čią, tiek ji būtų labiau regima ir apčiuopiama. Visos tos trys sritys 
yra neatskiriamai sujungtos ir sulietos. Prigimtasis žmogaus pro- 
ias taip peršviečiamas Dievo malonės, jog jis gali įžvelgti tai, kas 
yra virš žmogaus prigimties ir t. t. Prie keturių filosofinių dory- 
bių (išminties, narsumo ir t. t.) katalikas vainikavimui priskiria 
dar tris teologines dorybes: meilę, tikėjimą, viltį, Antgamtinės 
dorybės išaukština prigimtąsias. Dėl to katalikas savo galutinį 
tikslą mato savo tobulybėje, žmogaus sudievinime. Tobulybės 
katalikas gali siekti dviem keliais: paprastuoju (likdamas pas. 
pašaukime) ir nepaprastuoju (sekdamas Jėzum ir apaštalais, pa- 
sižadėdamas laikytis skaistybės, neturto ir paklusnumo). Bet 
abiem keliais demecmstruojama ir dėl regimosios bažnyčios. Kata- 
likas asketas regimai įrodo, kad toje bažnyčioje, kuriai jis pri- 
klauso, iš tikro stengiamasi pasekti Jėzum ir šventaisiais. Dau- 
gelis katalikų teologų stengiasi įrodinėti, kad lygiai šitokia (as- 
ketine) Jėzaus pasekimo forma, katalikų bažnyčia kaip tik ir 
įrodanti savo tikrumą. Katalikas vėl gali savo bažnyčioje rasti 
to, kam jis linksta. Motinos bažnyčios glėbis apimąs visus jos 
kūdikius. Bet ir katalikų teologai nevienodai apibūdina bažny- 
čios esmę. Kaip Belarminas labiau kreipė dėmesio į bažnyčios 
regimąją pusę, taip kiti jėzuitai į jos juridinę, taip K. Adamas ir 
R. Guardini į jos mistinės struktūros pusę. Bet, apskritai, galima 
sakyti, kad katalikas ne tiek taria: tikiu bažnyčią, kiek — re- 
giu, jaučiu ir apčiuopiu bažnyčią. Vėl nė vienoje kitoje bažny- 
čioje nėra taip stipriai pasireiškusi tendencija tai, kas dieviška. 
ir susiję su Dievo apreiškimu, reikšti tokiomis regimomis for- 
momis, kaip katalikų bažnyčioje. Žvelydamas į savo bažnyčią, 
katalikas neabejoja, jog jis regi Dievo šėtrą (padangę) prie žmo- 
nių. Trumpai galima tuos skirtumus, iš kurių susidaro katalikų 

ir protestantų bažnyčios supratimai, šiaip akcentuoti: katalikas 
smarkiai pabrėžia, kad Dievas tapo kūnu. Protestantas, klaus- 
damas, kaip ir kam Dievas tapo kūnu, jau labiau pabrėžia „tar- 
no paveikslo“ momentą. 

Nėra abejonės, kad abiejų bažnyčių supratimo skirtumai 
kyla iš skirtingo Kristaus supratimo. Juk kada reformatų baž- 
uyčioje labiau akcentuojama Kristaus karaliaus valdžia, aiškiai 
matyti, kiek tai atsiliepia ir pačiai išorinei bažnyčios santvar- 
kai. Bet iš esmės noriu tiek pasakyti, jog bažnyčioje aiškiausiai 
matyti ne tik piktas darbas, bet ir Dievo apsireiškimas kūne su 
visomis io pasėkomis. O kai žmogus šio Dievo atėjimo ir pasė- 
kų dėka yra grąžinamas į sutvėrimo pradžioje buvusią tvarką, 
jis tuo pačiu artinamas prie būsimosios tvarkos. Be to, tam pri- 
tardamas ir pasiduodamas, pats būdamas žmogus, gyvendamas 
kūne, negali likti savo pastangose neregimas. Tad bažnyčia yra 
ta vieta, kur susikryžiuoja Dievo ir žmogaus veiksmai. Joje šio 
sa ESviiaS pasėkos kaip tik ir matomos aiškiau negu kur 

itur. — 

Kaip Dievą tapus kūnu tegalima arba įtikėti arba tuo pa- 
sipiktinti, taip ir bažnyčios esmės klausimu telieka šios dvi ga- 
limybės. Kompromisais šio klausimo neišspręsime. Bažnyčios 
„veidas“ mums maža teatidengia bažnyčios „sielos“ gyvenimo, 
Dar nesinori tikėti, kad nužeminta ir nusižeminusi „tarnaitė“ 
laps Viešpaties „nuotaka“. Dar nesinori tikėti, kad šis ir anas 
gali priklausyti prie Viešpaties išrinktųjų. Dar krikštytųjų dau- 
gumas neparodo šventųjų bendrijos vaisių. Dar Kristaus kūnas 
tebėra prislėgtas „kryžiaus naštos“. Bet visa te: tikintįjį kaip 
tik ir verčia nusižeminus melsti: „Viešpatie, texteinie Tavo Ka- 
ralystė!“ — 

